Atzeraka ari da euskara kalean | Gizartea | Berria\nEuskara. Kaleko erabileraren neurketa\nAtzeraka ari da euskara kalean\nKaleko erabileraren neurketak baieztatu du euskararen erabilera apalaldian dagoela: orain hamar urte baino puntu bat gutxiago erabiltzen da (%12,6). Adin talde guztietan gutxitu da, baita Gipuzkoan ere\nGeldialdia iragarri zuen orain bost urte, goranzko bidea gelditu egin zela. Baieztatu egin dute orain. Euskara gutxiago entzun dute kaleko erabileraren azken neurketan. Zazpigarren neurketa da, eta eboluzioak joera hau erakusten du: batetik, igoera, 1989tik 2006ra bitartean, baina 2001etik aurrera mantsotze zantzuak agertu ziren; bestetik, 2006tik aurrera, jaitsiera. Euskal Herria osorik hartuta, 1997ko portzentajearen azpitik dago oraingo erabilera: %12,6 da. Egiturazko jaitsiera da: adin talde guztietan jaitsi da, euskarak pisu handiena daukan gune soziolinguistikoetan, eta herrialde nagusietan. Gipuzkoan dute erabilera indizerik handiena, baina, lehenbiziko aldiz, jaitsi egin da han ere.\nSoziolinguistika Klusterrak egiten du Hizkuntzen Erabileraren Kale Neurketa, bost urtean behin. Zazpigarrena da oraingoa, 2016an egindako behaketarena. Kaleko erabilera neurtzen dute, behatzaileen bidez; ez da inkesta bat, une eta leku jakin batzuetako behaketekin osatutako neurketa baizik. Atzo aurkeztu zituzten emaitzak.\nJoan den astean kaleratu zuten Euskal Herriko inkesta soziolinguistikoa, eta han agertutako ondorio batzuk sumatzen dira kale erabileraren neurketan ere. Adibidez, adin aldetik, gazteek dutela gidaritza: zenbat eta gazteago, euskararen erabilera handiagoa. Umeek dute erabilera handiena, 2-14 urtekoek (%18,3); gero datoz 15-24 urtekoak (%12,3), 25-64 urtekoak (%11,5), eta 65 edo gehiagokoak (%8,1). Umeek dute erabilera indizerik handiena, eta, areago, haien presentzia erabakigarria da gainerako adin taldeetakoek euskaraz gehiago egin dezaten. Nagusiak soilik daudenean, ez da %9ra iristen erabilera, baina haurrekin, %19 aritzen dira euskaraz —umeak ere beren artean baino gehiago jarduten dira helduekin—.\nAraba eta Nafarroa gora\nHau diote datu orokorrek: herritarren %12,6 jarduten dira euskaraz kalean; gaztelaniaz edo frantsesez egiten dute %84,6k; eta %2,7 beste hizkuntza batzuetan aritzen dira.\nOraingo argazkia da hori. Aldatu egin da urteotan. Batetik, adin talde bakoitzaren lekua. Hasierako neurketetatik umeek izan dute erabilera handiena, orain bezala. Beste adin talde batzuetan aldatu dira gauzak: lehen neurketetan, umeen ondoren adinekoek zuten erabilerarik handiena, eta gazteek txikiena; orain, gazteak daude umeen ostean, eta adinekoak, azkena —Bizkaian eta Ipar Euskal Herrian, helduek egiten dute gazteek baino gehiago—. Bestetik, baina, joera bera dute talde guztiek: jaitsi egin da erabilera, batez ere 2006tik —adinekoetan lehendik ere jaitsi da, ezagutza bezala—.\nHerrialde guztiek ez dute joera bera, hala ere. Erabilera handiena duten herrialdeetan jaitsiera azaldu da. Gipuzkoako kasua da berritasun nagusia: aldiz aldi handitu da erabilera —bederatzi puntu irabazi zituen 1989tik 2011ra—, eta orain beheraldia azaldu da, lehen aldiz —puntu bat eta erdi galdu du 2011tik—. Gainerako herrialdeen aldean, oso goitik dago Gipuzkoa: ia hirutik bat aritzen da euskaraz kalean. Jaitsiera adin talde guztietan azaldu da, baina. Bizkaiak ere beheraka jarraitzen du: 2001ean jo zuen goia (%10,7), eta beheraka ari da ordutik (%8,8 orain). Adin talde guztietan jaitsi da erabilera hamabost urteotan, nahiz haurrek eta helduek eutsi dioten orain.\nIpar Euskal Herrian ere galerak ez du etenik izan kalean: %5,3 entzun dituzte euskaraz, inoiz baino gutxiago. Jaitsiera horren azpian, alde bat: haurren erabilera igo da.\nJaitsiera orokortu horien alboan, Nafarroa da salbuespen nagusia: erabilera puntu bat handitu da, eta %6,7an dago. Orain arteko joera eten dute horrela, aldiz aldi erabilera jaitsi egin baita Nafarroan orain arte: 1993tik aurrera aldiro jaitsi da. Norabidea aldatu dute orain, eta galdutako gehiena berreskuratu dute, gainera. Adin talde guztietan hazi da erabilera.\nIgoera bat dago Araban ere, txikiagoa: 2006ko datua da orain arteko onena, eta haren parera iritsi da oraingoa (%4,6). Haurren erabilera areagotu da batez ere —%7,5 entzun dituzte euskaraz, orain arteko gehien—, eta helduena; gazteen erabilera, ordea, behera doa.\nGune linguistikoen arabera erreparatzen bazaio erabilerari —euskaldunen portzentajea handiagoa edo txikiagoa den lekuak aintzat hartuz—, joera bat sumatzen ari dira. Batetik, euskaldunak gutxiengoa diren lekuetan, egonkor dago erabilera azken urteetan —biztanle gehienak eremu horietan bizi dira—; bestetik, euskaldunak gehiengoa diren tokietan, behera egin du erabilerak azken urteetan. Arnasguneei buruz sortutako kezkarekin bat dator neurketaren emaitza. Azken hamar urteetan jaitsiera gertatu da, baina leku guztietan daude 1990eko hamarkadako datuaren gainetik.\nJoera hori Hego Euskal Herriko datuetan nabari da —hangoak dira gune soziolinguistikoei buruzko datuak—. Iparraldean, izan ere, aurkakoa izan da bost urteotan: Lapurdin jaitsi egin da, eta Nafarroa Beherean eta Zuberoan, igo. Alegia, leku erdaldunagoetan behera, eta euskaldunagoetan gora.\nHiriburuei begiratuta, herrialdeko joera agertzen da: jaitsierak daude Baionan, Bilbon eta Donostian —Gipuzkoako hiriburuan, Igeldo eta Añorga sartu dituzte neurketan lehen aldiz, eta horri esker eutsi diote erabileraren datuari—; Gasteizen, Araban bezala, igoera agertu da. Iruñea da salbuespena: geldialdian dago erabilera, nahiz Nafarroan igo den.\nHiriburuei erreparatuta, Donostian du euskarak indar handiena: seitik batek hitz egiten du. Besteetan, askoz gutxiagok. Bilbon baino euskara gehiago entzuten da Gasteizen eta Iruñean —Bilbon handiagoa da elebidun ehunekoa—. Gainera, Baionan eta Bilbon euskara baino gehiago erabiltzen dira beste hizkuntza batzuk; Gasteizen eta Iruñean, paretsu. Denetan bazterrekoa da euskararen erabilera: %4tik behera dago.\nOstalaritza lokalen barruan kontsumitzeko aukera zabaldu dute Nafarroan\nGehienezko edukiera %30era mugatu dute, CO2 neurgailu bat erabili ezean.\nEuskalgintzako eragileek uste dute EAEko Auzitegi Nagusiak Irungo Udalaren hizkuntz eskakizunez plazaratutako ebazpena «politikoa» dela. Joan den astean epaitegiak atzera bota zuen Irungo Udaltzaingo zerbitzurako hamabi lanposturen hizkuntza eskakizuna, euskaraz ez dakitenentzat «diskriminatzailea» dela argudiatuta.\nPoliziaren gehiegikeriak eta «arrazakeria instituzionala» salatu dituzte hainbat eragilek Legebiltzarrean\n118 erakundek sinaturiko 29-M Stop Arrazakeria Poliziala izeneko manifestua aurkeztu dute. Besteak beste, profil etnikoan oinarritutako identifikazioekin amaitzeko eta polizien prozedurak gehiago kontrolatzeko eskatu dute.\nJaietan emakumeen parte hartzea bultzatzeko estrategien ikerlan bat aurkeztu du Emakundek\n'Emakumeek Euskal Autonomia Erkidegoko tokiko jaietan parte hartzeko estrategiak' azterlana osatu dute, bederatzi herritako egitasmoak ikertuta.\nEmakumezkoak gehiago aritzen dira euskaraz kalean


ukitu / ukitudun\nukitu2 1 iz ukitzea. ik uki.\nPikturalismoak [...] lehen ikusian artistiko izango ziren obrak egin nahi izan zituen, horretarako manipulazioak, ukituak, urratuak ugari eginez. Josu Zabaleta «Irudia» - Jacques Aumont - 286. orr.\nMargolari askok kolorea banatzen eta jartzen duen eskuaren eginkizuna, ukituaren eginkizuna azpimarratzen dute beren idatzietan. Josu Zabaleta «Irudia» - Jacques Aumont - 249. orr.\nUkitua eta usaina bihotzera heldu zaizkio Joxani. Paddy Rekalde «Ragga-ragga dator gaua» - 40. orr.\nMesalinaren ukituak nerbio guztiak tentetu zizkion. Fernando Morillo «Ortzadarra sutan» - 47. orr.\nSethek dardara egin zuen, zapi baten ukitua sentitu zuenean larruan. Anton Garikano «Maitea» - Toni Morrison - 44. orr.\nNorbaiten ukondoaren ukituak esnatu zuen. Xabier Aranburu «Alkimista» - Paulo Coelho - 67. orr.\nHatz haien ukituaz oroitu zen Sethe, bereak baino ezagunagoak zituen eta. Anton Garikano «Maitea» - Toni Morrison - 142. orr.\nKantaren izena The touch of your lips baitzen, "Zure ezpainen ukitua". Bernardo Atxaga «Soinujolearen semea» - 51. orr.\nGizasemearen ile busti leunaren ukitua sentitu nahi izaten zuen. Mirentxu Larrañaga «Hona hemen gu biok» - Dorothy Parker - 148. orr.\nOinen azpian belar bigun ongi zainduaren ukitua. Oskar Arana «Brooklyngo erokeriak» - Paul Auster - 200. orr.\nEsku sakratu haien ukitu leuna sentitu bezain laster, gangrena desagertu zen. Askoren artean «Asisko Frantzizko, Asisko Klara» - 842. orr.\nGauza da bere ezpainen freskotasuna sentitu nuela; eta ustekabeko eta konpromisozko ukitu hark gerora jasoko nituen laztan sukartsu guztiak baino zirrara handiagoa eragin zidan. Ramon Saizarbitoria «Gorde nazazu lurpean» - 92. orr.\nLasaikiro, gorrizko ukitu bat eman zuen ezpainetan. Lopez de Arana «Manhattan Transfer» - John Dos Passos - 358. orr.\nAuzoko ileapaindegiko propaganda txarteltxoari puska bat kendu eta hoditxo bat egin dut biribilduz; ezpainek kartoiaren ukitua behar dute. Pako Aristi «Urregilearen orduak» - 238. orr.\nEgungo euskal ahoskeraren analisia: gaztelera eta frantsesarekiko elkar-ukituen azterketa. Lourdes Oñederra «Fonetika fonologia hitzez hitz» - 21. orr.\nKapela-ukitu batzuk egiten zituzten artean ere. Monika Etxebarria «Goragalea» - Jean Paul Sartre - 100. orr.\nIrudiaren beraren materia, atzemateko gaia den heinean, margolaritzan "pintzel ukitua" atzemateko. Josu Zabaleta «Irudia» - Jacques Aumont - 130. orr.\nFusio-sukaldaritza: lehengaiez (beren aho-ukitu, usain, zapore, kolore eta guzti), egospenez [...] eta gainerakoez osaturiko sukaldaritza mestizatua. Edorta Agirre «Baietz okerreko bidea aukeratu! » - 67. orr.\nKoñakaren ukitu beroek beren lana egin zuten. Bernardo Atxaga «Lekuak» - 231. orr.\nUkitu epel, umel eta apur bat itsaskorra sentitu nuen. Urtzi Urrutikoetxea «Zoririk ez» - Imre Kertész - 44. orr.\n"Goi-goiko, ahalguztidun, Jaun onaren" dohain da guztia eta haren aztarna eta ukitua darama. Askoren artean «Asisko Frantzizko, Asisko Klara» - 93. orr.\nIpuina etxean bukatuxea nuen bezperatik, azken ukituen faltan. Aingeru Epaltza «Lasto sua» - 35. orr.\nPedro Huizi azken ukituak emaiten ari zitzaion santa Klararen erretratuari. Joan Mari Irigoien «Lur bat haratago» - 314. orr.\nArrain-zopari azken ukituak ematen. Mirentxu Larrañaga «Hona hemen gu biok» - Dorothy Parker - 51. orr.\nBegira nuela ederki jakinda, ukitu batzuk egiten nituen ezpain-barraz eta makillajeaz. Karlos Zabala «Buda zoriontsuen etxea» - João Ubaldo Ribeiro - 68. orr.\nBotoitxoa sakatu aurretik, atariko kristalean, ukitu batzuk eman zizkion bere buruari. Migel Angel Mintegi «Denak du bere prezioa» - 99. orr.\nEz zen aparteko emakumea, baina janzkerari eta itxurari ukitu batzuk emanez gero [...]. Migel Angel Mintegi «Denak du bere prezioa» - 44. orr.\nJackek bazituen argitaratu gabeko ipuin batzuk, eta niri berdin gertatzen zitzaidan; ukitu batzuk eman, izenburu probokatzaile-antzeko batzuk ipini, ipuin berriren bat gehitu, eta bilduma bitxia osatuko genuen. Iban Zaldua «Gezurrak, gezurrak, gezurrak» - 40. orr.\nErokeriazko katramila ikaragarri batean oldartu ginen azkenerako, baina ez naiz batere damutzen -ukitu txiki batzuk egingo nituzke, besterik ez-. Karlos Zabala «Buda zoriontsuen etxea» - João Ubaldo Ribeiro - 144. orr.\nAlde batetik oso erromantikoa izan zitekeen gutunari ukitu hura ematea, baina modaz pasatako ukitua zela iritzi zion, berehala. Joxemari Urteaga «Ordaina zor nizun» - 87. orr.\nEz da tradizio monastikoaren ukitua ere falta, San Benediktoren Erregela eta Hugolino kardinalak eman zizkien xedapenak medio. Askoren artean «Asisko Frantzizko, Asisko Klara» - 1168. orr.\nItxierako erredaktoreak bere ukitu pertsonala uzteari uko egina zion behingoz, nire erreportaiei zegokienez. Aingeru Epaltza «Rock'n'roll» - 87. orr.\nMutiko itsu gaixo horrek ez du gizatasunaren ukitu handirik; bestek eraginik bezala diharduen egile inkontziente bat dirudi emanaldietan. Xabier Olarra «Antropologo bat Marten» - Oliver Sacks - 189. orr.\nAristokraziaren ukitu distiratsuarekin hornitu nahi zuten beren burua. Bernardo Atxaga «Lekuak» - 74. orr.\nImintzio horiek oso ukitu garratza ematen zieten haren eztenkada satiriko ugariei. Izenburua aldatu, argitaratzaileak berak aukeratutako Goragalea jartzeko, bata, eta bestea aldaketa batzuk egitea, ukitu "populistenak" kentzeko. Jose Morales «Arima hilak» - Nikolai Gogol - 231. orr.\nEnrikek halatsuko ukitu bat zuen. Iñaki Iñurrieta «Kuskue tanden» - 36. orr.\nEta larderiaren ukitua ere badik. Txillardegi «Putzu» - 373. orr.\nOrson Welles zahartuaren antz urrutiko bat sumatzen zion, munstro ukitu batez-edo. Iñaki Iñurrieta «Kuskue tanden» - 36. orr.\nParajeek, inguruek, estazioetan ikusten genuen jendeak, bizilekuek eta txabolek azti-ukitua zeukaten. Gotzon Garate «India harrigarria» - 37. orr.\nDotorezia neurrizkoa, fantasia ukitu batekin. Monika Etxebarria «Goragalea» - Jean Paul Sartre - 147. orr.\nDesolamentu ukitua areagotzen dute. Edorta Jimenez «Europako mugetan barrena» - 169. orr.\nIrribarreak, eztia eta halaber tristezia ukitua zuenak, liluratu egiten ninduen. Ramon Saizarbitoria «Gorde nazazu lurpean» - 136. orr.\nSofistikatua baina ez gehiegi, utzikeria-ukitu ondo estudiatu batzuekin. Xabier Mendiguren Elizegi «16 ipuin amodiozko» - 144. orr.\nErregu ukitua zuten begi izutuekin begiratzen zion noiz bukatuko zain. Bego Montorio «Napomuceno da Silva Araujo jaunaren testamentua» - Germano Almeida - 76. orr.\nDeskribapen gogoangarriak egin zituen aranaren azalaren argizari-ukitu labainaz, muxiken bixar-ukitu goxoaz eta nektarinen leuntasunaz. Xabier Olarra «Antropologo bat Marten» - Oliver Sacks - 155. orr.\nEmakumeak erakarri egiten bainau, haren "begi eder tristeek, bakardade-ukitu batez tindatuak". Eskarne Mujika «Berdin dio» - Agota Kristof - 45. orr.\nBioletaren mirespena ergeltasun ukitu baten adierazle ere bazela iruditzen zitzaidan. Ramon Saizarbitoria «Gorde nazazu lurpean» - 359. orr.\nGero, boza eta behakoa gogortasun ukitu baten inguruan lotzen zituela, erran zidan: [...]. Joan Mari Irigoien «Lur bat haratago» - 428. orr.\nWeldon andrea ez zen bereziki ukitu-emaile abila. Mirentxu Larrañaga «Hona hemen gu biok» - Dorothy Parker - 131. orr.\nUkitu leuna du koadernoak. Anjel Lertxundi «Konpainia noblean» - 12. orr.\nUkitu leuna zuen arren, ezin zuen ikusi eskuaren ehundura fina. Ibon Uribarri «Loti ederrak» - Yasunari Kawabata - 31. orr.\nUkitu arraroa zuen, ura ehundu eta material bihurtu zela ematen zuen. Iñaki Mendiguren «Harry Potter eta Azkabango presoa» - J.K. Rowling - 181. orr.\nSentimenei on eta ukituari txar zaizkion zer guztiak egitura ezberdina daukatelako dira elkarren kontrako. Xabier Amuriza «Gauzen izaeraz» - Lukrezio - 121. orr.\nbakardade ukitu (3); beste ukitu (10); beste ukitu bat (6); fantasia ukitu (3); halako ukitu (10)\nukitu arin (3); ukitu bat eman (4); ukitu bat emanez (3); ukitu bat ematen (7); ukitu batekin (12); ukitu baten (3); ukitu batez (13); ukitu batzuk (12); ukitu batzuk eman (4); ukitu berezia (10); ukitu berezia ematen (3); ukitu horiek (3); ukitu ironikoa (3); ukitu leuna (5); ukitu leunak (3); ukitu pertsonala (3); ukitu txiki (4)\numore ukitu (4)\nazken ukitua (15); azken ukitua ematea (3); baten ukitua (6); bere ukitua (6); ukitua eman (6); ukitua ematea (3); ukitua ematen (7); ukitua sentitu (3); umore ukitua (3)\nazken ukituak (32); azken ukituak eman (4); azken ukituak ematen (10); sexu ukituak (3); ukituak eman (7); ukituak ematen (11)\nukituren bat (3)


kritiken hemeroteka » Azala berritzearen bluesa\n« Aitaren etxea | Fikzioaren ahotsak »\nAzala berritzearen bluesa Alex Uriarte / Gara, 2020-01-25\nGeurea irla ttipi bat da. Euskal literatura uharte koskor bat baino ez da, itsaso zabal baten epizentroan. Irla honetako lur-jabe beteranoen artean, baina, badaude bidea egin nahian, etxetxo bat altxatu guran dabiltzan naufragoak. Naufrago horiek izan daitezke euren lanak argitara emateko estalperik kausitzen ez duten sortzaileak; naufrago horiek izan daitezke sormena erruz izanagatik ere etorri hori dena gorpuzteko beta hartzen ez dutenak; naufrago horiek izan daitezke dinosauroen artean txinaurriak diren egile gazteak. Etorkizunera begira, orainean dihardutenak. Ekintzaileak. Idazle gazteak. Naufrago hori izan daiteke “Azalberritze bat” (Balea Zuria, 2018) ludira ekarri digun Esti Martinez Diaz de Cerio (Iruñea, 1991).\nBergarako Idazle Eskolan, bazen Lander Garroren inpresio-jokoetatik bestelako irakurketak egiteko gai zen neskatxa bat, azal biguna zuela erakustea naturala zitzaiona, gure gorputzera erabat moldatu ez garela erakusten ziguna, hazten jarraitzea jantzi ezinezko azalekin lotzen zuena. Gaur, Gernikatik, nire idazmahai xume honetatik, euskal literaturak eta letragintzak idazle gazteen iturria gainezka duelako topa egiteko moduan gaudela deritzot, azalberritze epelak bidean daudelako.\nLanaren deitura hartzen duen azalaren funtzioa, hain zuzen, barrukoaren eta kanpokoaren arteko lotura-lana egitea da: kanpokoari barruratzen uztea, barrukoa kanpokotik babestea. Beraz, barrenekoaren eta kanpokoaren arteko dikotomia hori oinarri gisa hartu behar delakoan nago, lanean aurrera egin ahala. Identitatea mintzagai zentrala den honetan, subjektu poetikoaren “ni”-a izaeraren inguruko kezketan murgilduta dago obraren mamian barrena. Nortasunik gabeko sasi-identitateak nonahi dauden egoeran bizitzea suertatu zaigu, eta egoera horren baitan, gaitza da liburuan ageri zaigun subjektuaren eta objektuaren arteko talka ekiditea. Irudiak han eta hemen ditugu, edonon daude, eta ez da erraza nork bere leku naturala aurkitzea; azalaz harago, zinez nork bere burua ezagutzea; nork bere bidea hartzea, eta ez aldamenekoaren zidorra.\nEstiloari nahiz langaiei helduz gero, poesia edo olerkigintza bera kontu metalinguistiko bihurtzen du egileak. Beste berba batez: olerkien idazketa, irakurketa, lanketa eta poemak eurak mintzagai bihurtzen ditu, idazten zein hausnartzen dagoen heinean. Halaber, txikitasunen handitasuna ere azpimarratuko nuke; izan ere, idazle nafarrak lirika eta poesia dendetako eskaparateen gisako egoera txikerretan topatzen du. Testuen kadentzia eta erritmoa ere bikain atontzen ditu olerkiz olerki eta tempo egoki horrek asko errazten dio irakurketa hartzaileari.\nOro har, New Orleanseko saxofoi-doinu samur baten gainean idatziriko produktua dela begitandu zait. Azal nadin: aitortza-kutsua dario azalberritze honi, baina neurriz nahiz tentuz eginiko aitortza da. Blues musika bezala. Bluesari egozten diodan balentrietako bat zera da, nostalgia- zein malenkonia-egoeretara garraiatzen zaituela, baina kontrolpean dagoen tristezia-sentimena dela. Ez da desesperantea. Ez da hondamena. Neurrizkoa da. Neurrizko aitortza pertsonal baten parekoa. Neurrizko azalberritze baten parekoa.


Play jokoa Hey, taxi Online:\nRecoger bezero bat hiri handi batzuetan du arauak eta parkea leku unimaginable denak hausteko. . Play jokoa Hey, taxi konektatuta.\nTekniko jokoa Hey, taxi ezaugarri\nGame Hey, taxi gehitu: 28.01.2012\nJokoa jokatzen: 2830 aldiz\nBezalako jokoa Hey, taxi Jokoak\nNew Yorkeko taxi-gidari bat\nHoria taxi gainean\nDeskarga jokoa Hey, taxi\nEmbed Joko Hey, taxi zure web orrian:\nJokoaren txertatu Hey, taxi zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Hey, taxi , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Hey, taxi -rekin, baita ere, jokoa jokatu zen:


Mediku italiarrek zelula amak inplantatzen dituzte infartuaren bihotzean, birsortzeko | Consumer\nMediku italiarrek zelula amak inplantatzen dituzte infartuaren bihotzean, birsortzeko\nPazienteak ondo erantzun dio ebakuntzari, eta laster utziko du ospitalea.\nPaduako ospitale publikoko kardiologo-talde batek, Italiako iparraldean, zelula amak ezarri zituen atzo bihotzekoak jota zegoen gaixo baten bihotzean, herrialde horretan egindako lehen ebakuntza hartan. Operazio konplexu horren ondorioz, 600 milioi zelula ama ezarri dira gaixoaren bihotzean, 70 urtekoak, bihotz-muskuluaren uzkurtze-ahalmena birsortzeko eta indartzeko.\nZelulak kontu handiz hautatu eta prozesatu ziren sedimentazio-prozesu baten bidez, kaltetuaren bihotzean mikro-xiringekin injektatu aurretik. Kirurgialari-taldea Gino Gerosa kardiologoak zuzendu zuen, eta hark ziurtatu zuen pazienteak ondo erantzun diola ebakuntzari, torax irekian egina. Gaixoak laster utziko du ospitalea.\nEspezialistaren arabera, lehen Italian animaliekin bakarrik egin ziren ebakuntza horiek aukera berriak ematen dituzte kardiopatia iskemikoen arloko medikuntzarako.\nbihotz gaixo zelulak


Beste igoera bat fakturan, oraingoan gasaren fakturan — Manu Robles Arangiz Fundazioa\nAinhara Plazaola, ELAn ingurumeneko arduraduna (Artikulu hau 17. Ingurumen buletinean argitaratu da)\nGasa eskuratzeko ordainsari eta kanonak erregulatzen dituen organoa da Merkatua eta Konpetentziaren Komisio Nazionala (CNMC) eta honen arabera, aldaketa honekin erreziboen bidez dauden diru sarrera eta konpainien gastuen artean gaur egun dagoen desfasea ezabatuko da. Berriro ere ditxosozko tarifa defizitarekin topo egiten dugu, oraingoan gasarena.\n"Otsailean Enagasen administrazio kontseiluak Ana Palacio eta Isabel Tocino PPko ministra ohiak eta duela aste gutxi arte industria zuzendari nagusi izan den Luis Valero kontseilari izendatzea adostu dute"\nBadirudi tarifen defizita desagertzeko igoerak hiru kontzeptu hauetan eman behar direla: regasifikaziorako ordainsaria (%37,5), lurrazpiko gordailuetarako kanona (%18,8), eta garraio eta banaketaren ordainsaria (%1,2). Hau da, pertsona arruntok ulertzen ez dugun beste faktura eta sistema bat, baina multinazional handiei primeran datorkiena nahi dutena kobratu diezaguten. Primeran ulertzen duguna politika eta energia enpresa handien artean biraka dabilen atea da. Enagas espainiar estatuko gas garraiorako enpresa handiena da eta espainiar sisteman gasaren sarbide puntuak, biltegiak, garraioa eta banaketa koordinatzen ditu. Eta zergatik hitz egiten dugu Enagasi buruz? Ba otsailean Enagasen administrazio kontseiluak Ana Palacio eta Isabel Tocino PPko ministra ohiak eta duela aste gutxi arte industria zuzendari nagusi izan den Luis Valero kontseilari izendatzea adostu duelako. Agian ez dugu ulertuko fakturaren kalkulua nola egiten den, baina oso argi daukagu biraka dabilen ateak nola eta zertarako funtzionatzen duen. Gasaren prezioa izugarri igo da azken hilabeteetan, eta oraindik ziklo konbinatuko zentralak, Boroa, Bahia Bizkaia edo Castejongoak, gasarekin elikatzen jarraitzen dute, eta baita Zabalgarbi ere. Honek gure hileroko faktura modu esponentzialean igotzea esan nahi du, ingurumena kutsatu eta gure osasuna kaltetzeaz gain. Zerren zain daude erabakiak hartu eta gure energia eredua aldatzeko? Utz ditzagun alde batera energia fosilak eta berriztagarrietan oinarritu gaitezen. Ingurumena eta osasunagatik ez bada, ez baitzaie batere axola, egin dezatela gutxienez gure poltsikoengatik! Nahiz eta honek ere utopia bar dirudien.


Ontziak eta itsas garraioa\nGaur egun "ferryak" edo "hurbileko" transbordadoreak eta Itsas bidaietarako ontziak dira pasaiariak garraiatzen dituzten ontzi bakarrak.\nItsas bidaia bat egitea egun ez da amets iritsi ezina. Azken urteetan bidaia agentziek bide laburragoak eta gaikako bideak asmatu dituzte bezero gazteek eta sarrera apalak dituztenek itsas bidaiek eskaintzen dituzten abantailekin gozatu dezaten.\nKontuan hartu beharreko faktoreen artean, prezioa, ontziaren tamaina eta bidea dira.\nHiru ontzi mota bereizten dira: txikiak, ertainak eta handiak. Ontzi txikiak oso egokiak dira giro intimista bila ari direnentzat, bidaiarien kopuru gorena 500 lagunena baita hauetan. Ontzi handiek puntako teknologia dute, aukera dute edozein klima egoeratan nabigatzeko, eta aukera handiak eskaintzen dituzte, erosotasuna eta era guztietako jarduerak barne. Ontzi handi hauek 2.000 bidaiari baino gehiago har ditzakete.\nBidaiaria itsas mugimenduekin aztoratzen baldin bada, komenigarria da gela goiko aldean eta ontziaren erdialdean hartzea. Bideari dagokionez, garrantzitsua da argi edukitzea bidean zehar zein herrialde ikusi nahi dituzun, eta horietarako txangoa ere bidaian aurreikustea, kasu askotan ez baita lurrean barnako txangorik eskaintzen.\nEnpresa onenak itsas-garraioan eta kruzeroetan


Alex de la Iglesia bilbotarra 'El cuarto pasajero' filma egiten dabil jaioterrian - bizkaie.biz\nBizkaie! 2021-01-29 09:30 Zinemea\nZinemagilearen hamabosgarren film luzea izango da.\nEl cuarto pasajero Alex de la Iglesiaren hurrengo pelikulea filmetako lanak ia-ia sekretupean egon dira baina honezkero astebete inguru daroez beharrean. Zazpi aste beharko ditue Euskal Herrian, Errioxan eta Madrilen filmaketa lanak egiteko. Pelikulea komedia erromantikoen berezitasunak dituan road moviea izango ei da eta protagonistak Blanca Suarez, Alberto San Juan, Ernesto Alterio eta Ruben Cortada izango dira.\nJorge Guerricaechevarria ohiko kolaboratzaileagaz batera idatzi dau gidoia Alex de la Iglesiak eta Sony Picturesen eskutik helduko da zinema-aretoetara.\nKontuak kontu, filmaren grabaketa-saio bat bisitau dau Juan Mari Aburto Bilboko alkateak. Zuzendari zinematografikoa, Bilboko Ospetsua be badana, lan berria filmetako bueltau da uribildura 30 urteren ostean.\nZinema-plato bihurtu dira Bilboko erdiguneko kaleak, bertan grabaketarako lantaldea, kamerak eta figuranteak baitagoz. Juan Mari Aburtok bisitan nabarmendu dau lan handia egiten dabizela Álex de la Iglesiagaz batera etorritako profesional guztiak.\nBestalde, Bilbori ospea emoten lagundutzen dauela eta segurtasun-neurri guztiak indartzeko ahalegina txalotu dau. Era berean, alkateak ondokoa esan dau: Álexen film barriak publikoaren erantzun handia izango dau eta Bilbora sarriago etortea espero dogu; izan be, beti izango ditu ateak zabalik ikus-entzunezko sektoreari bultzadea emoteko.\nEl cuarto pasajero filman, Julian diru arazoak dituan 50 urteko dibortziatuak (Alberto San Juan) kotxea konpartiduteko aplikazinoa erabiliko dau ezezagunen eta, batez be, gero eta ezagunagoa dauen Lorenaren (Blanca Suarez) bila joateko. Lorenak badauka lekua Julianen autoan, baita haren bihotzean be. Julianek egia autortzeko erabiliko dau bidaia, baina huts egingo dau gainerako bidaiariak (Ernesto Alterio eta Ruben Cortada) aukeratzeko orduan eta bidaiari bildurgarri batek goitik behera aldatuko dau dana.


Trasteak uzteko egunak errespetatzeko deia. Noticias de Gipuzkoa\nTrasteak uzteko egunak errespetatzeko deia\nOrioko Udalak dioenez, herritar batzuek ez dituzte errespetatzen hondakinak biltzeko arauak\nOrio- Orioko Udalak traste zaharrak uzteko egunak errespetatzeko deia egin die herritarrei, azken egunotan gertatutakoa ikusita. Izan ere, herritar batzuek ez dituzte errespetatzen hondakinak biltzeko ezarritako arauak eta “noiznahi eta nolanahi” uzten dituzte kalean “era guztietako hondakinak”.\n“Herritar batzuek trasteak atera dituzte kalera tokatzen ez zen egunean, astebete lehenago, eta Udalari inolako abisurik eman gabe. Ondorioz, hor egongo dira traste horiek enbarazuan astebete osoan;kasu batean, gainera, bidegorria okupatuz”, adierazi dute Udaletik. Beraz, Udalak berriro adierazi nahi die herritarrei “nahitaezkoa” dela zerbitzuaren antolamendurako jarri diren arauak errespetatzea, eta zehaztu dutenez, traste zaharrak noiz jasoko diren garbi adierazita dago gune bakoitzean, kartel batean.\nJakinarazi dutenez, datozen bilketa egunak honakoak izango dira: apirilalaren 12a eta 26a, eta maia-tzaren 17a eta 31. Bilketa hilean bi aldiz egiten da, ia beti asteazken goizean. Beraz, bota nahi diren altzari eta trasteak bezperan atera beharko dira, gauez, horretarako prestatutako tokietara. Dena den, altzariak atera baino lehen, Udalari abisua eman behar zaio 943 830 346 telefonora deituta, langileek jakin dezaten zein motatako trasteak diren eta gutxi gorabehera zein bolumen duten. Bestalde, hamabosteroko bilketaz gain, herritarrek aukera dute noiznahi garbigunera joateko, doan.\n“Herritar gehienek badakite hori guztia eta errespetatzen dute, baina ez guztiek”, esan dute amai-tzeko. - A.R.


Julen Gabirondo: "hasitakoan ez nuen espero lortzen ari naizen guztia lortzea"Urnietako udala | Urnietako udala\nJulen Gabirondo: “hasitakoan ez nuen espero lortzen ari naizen guztia lortzea”\nKasualitatez hasi segan duela 5 urte Julen Gabirondo. Mikel Garaialde lagun minak Xoxokako festetako sega desafioan Suharri Irazustabarrena eta Mikel Zumetaren aurka lehiatzeko bikotea behar eta berari hots egin zion. “Aurretikan sekula segarik hartu gabea nintzen, baina esan nion probatuko nuela eta saiatuko nintzela”. Ordu mordoa sartuta eta gogor entrenatuta mimoz prestatu ziren zitarako. Lanak fruituak eman zituen, garaile izan ziren eta: “Gustatu egin zitzaidan, gainera garaipenak haize pixka bat ematen du eta hurrengo urtean txapelketa ofizialetan parte hartzea erabaki nuen”. Ordudanik aurreikuspen guztiak apurtu ditu. Dagoeneko 6 txapel jantzi ditu eta herri kirolen munduko erreferente bat bihurtu da.\nSegan hasitakoan espero al zenuen kirol horretako erreferente bilakatzea?\nBeti izaten dira ametsak, baina hasitakoan ez nuen espero lortzen ari naizen guztia lortzea.\nOso kirol gogorra da baina ere berean polita. Ez da 10 aldiz arituta dena ikasten duzun kirol bat. Beti ikasten da beste zerbait. Kolpea modu batean edo besteak sartzeak asko aldatzen ditu gauzak, teknika oso garrantzitsua da kirol honetan.\nGauzak abiadura bizian joan dira.\nTxapelketetan parte hartu nuen lehen urtean Eukal Herriko eta Gipuzkoako finaletatik kanpo geratu nintzen. Hirugarren urtean, 2015ean, hasi nintzen lehen emaitzak lortzen.\nGipuzkoako finalerako sailkatu nintzen, baina azkena geratu nintzen gorputzaldi txarra izan nuelako. Euskal Herrikoan ostera, nire lehen txapela irabazi nuen modalitate luzean. 2016an Gipuzkoako bi txapelketak irabazi nituen, bai luzea, eta, baita azkarra ere. Eta 2017a urte biribila izan da. Euskal Herriko bi txapelak eta Gipuzkoako azkartasunekoa irabazi ditut.\nEuskal Herriko lehen txapela berezia izango zen.\nEntrenamenduetan ondo ikusten nintzen, baina ez nuen uste irabazteko adinako maila izango nuenik. Halere, finalean konturatu nintzen gainerakoak jarraitzeko kapaz nintzela. Azken 20 minutuetan Igor Esnaola eta ni batera ginen, egun ona nuen eta banekien ez nintzela eroriko. Erritmoari eutsi nion eta azkenean garaile izan nintzen.\nZer sentitzen da txapelak irabaztean?\nKriston poza, eromena da. Entrenamenduetako pena guztiak, sufrimendu guztik eta dena ahaztu egiten da. Nire prestatzaile fisikoak esan ohi duen moduan lan berdina eginda baina lehenengo edo bigarren geratuta sentsazioak erabat desberdinak dira. Bigarren izanez gero, gaizki ibili zaren sentsazioa geratzen zaizu eta irabaziz gero aldiz, dena ondo.\nHerri kirolen erronketako bat jende gaztea erakartzea da. Beraz, zu bezalako kirolariak iritsi izana haize freskoa izango zen segarentzat.\nGu hasi aurretik Gipuzkoan 5-6 pertsona zebiltzan. Ni eta Mikel Garaialderekin beste bi batu ginen. Hurrengo urtean Suharri Irazustabarrena eta Iñigo Mercader hasi ziren, eta, orain, Jon Otegi oiartzuarra ere hasi da. Beraz, jende gaztea animatzen ari da eta hori positiboa da. Aurten Euskal Herri mailan ibili garen guztietatik 2 ziren 40 urtetik gorakoak.\nHori bai, urtean zehar ez dituzue txapelketa asko izaten.\nBi txapelketa nagusi ditugu. Gipuzkoako eta Euskal Herriko proba luzeak. Beraz, urte osoko prestaketa horretara bideratzen da eta presio dezente izaten dugu. Gero modalitate laburreko beste froga batzuk ere izaten dira.\nNola daramazu zuk presio hori?\nPresioa eramaten ikasten da. Hasieran oso urduri jartzen nintzen. Oraindik ere eguna iristean tximeletak sentitu ohi ditut sabelean. Dena den, gero gorputzak erantzun egiten dit normalean. Urte osoa gogor entrenatu ostean egun txarra izanez gero buruak buelta asko ematen ditu, baina kirola horrelakoa da. Momentu txarrei ahalik eta azkarren buelta ematen ikasi behar da eta momentu onez gozatzen.\nNola prestatzen zarete segalariak?\nNeguan belarrak mozteko tamaina txikia izaten du eta hazi arte gimnasioan, mendian, bizikletan eta korrika ibiltzen naiz. Astean 5 egunez edo entrenatzen dut. Gero martxoa-apirilean belarra mozteko dagoenean 3-4 egunez segarekin aritzen naiz eta beste bi egun, gimnasioan, korrika edo bizikletan.\nBeraz, Messi eta Cristianok adina lan egingo duzue baina gero bueltan jasotzen duzuenean badago aldea.\nKar, kar, kar. Diferentzia ikaragarria da. Guk ez daukagu segatik bizitzerik. Gustatzen zaigulako aritzen gara. Guk lanera joan behar dugu.\nZein modalitate duzu gustokoen, luzea edo laburra?\nGarrantzi gehiago froga luzeei ematen diegu, batik bat horretarako prestatzen garelako. Baina modalitate motza ere gero eta gehiago gustatzen zait eta hori da Europan egiten dena.\nEuropa aipatu duzu eta Europako txapelketetan ere izan zara Euskal Herriko selekzioarekin.\nDuela 4 urte Hego Tirolen izan ginen, eta aurten berriz, Suitzara joan gara. Seigarren postua eskuratu nuen bertan eta oso gustura geratu naiz.\nZein da Europako potentzia nagusia?\nSuitzarrak eta Hego Tirolekoak oso ondo ibiltzen dira baina aurten Austriar bat izan da garailea. Gu ere ari gara pixkanaka muturra sartzen.\nAskotan esaten da zailena ez dela iristea izaten baizik eta mantentzea. Orain helburua goian segitzea.\nBi txapel nagusietatik bat behintzat ateratzea gustatuko litzaidake, bestela atzerapauso bat izango litzateke. Dena den, gainerako guztiak ere hori dute helburu, oso ondo prestatzen dira eta badakit ez dudala erraza izango, baina borrokatuko dugu.\n← Lekaioko ikastaroetan izena emateko epea irailaren 18an irekiko da\nLekaioko ikastaroetan izena emateko epea urtarrilaren 4ean amaituko da\nOlentzero eta Mari Domingi abenduaren 23an etorriko dira 17:30ean\nUrnietako Udalaren ez-ohiko osoko bilkura abenduaren 21ean, 8:30ean\n" 1 x 10 " equals toberdin


Ander Aldekoa Imaz: 'Etorkizuna hemen dago, etorkizuna gaur da' - bizkaie.biz\nGura ez dala hasi zan Ander Aldekoa Imaz getxotarra modearen munduan, herriko Antzerki Eskolako ikastaro bat egin ostean. Autortu deuskunez, amesik zoroenetan be ez leuke pentsauko Madrileko Mercedes-Benz Fashion Week dalakoan Ion Fiz diseinatzaileagaz batera aurkeztuko zituala berak sortutako Nabari kamisetak. Barrikuntzea, etikea, jasangarritasuna eta bioteknologia ditu ardatz Aldekoaren erropa markeak, eta laster aurkeztuko dabe jentaurrean.\n1.- Kasualidadez hasi zinan modearen munduan, behar ez zan ikastaro baten izena emonda hasi zan dana...\nEz nekien zer egin nire bizitzeagaz, leku askotan egon nintzan beharrean, eta halako baten figurinista ikastaro bat ikusi neban, Getxon. Izena emon, eta handik egun batzutara alkarrizketa bat egiteko deitu eustien, jente larregi euken eta batzuk kalean geratu behar ziralako. Matrikulearen informazinoa bialdu eustien, eta han ikusten dot jantzien teknikaria ipinten dauela. Oker ebilzala pentsau neban, nik figurante ikastaroa egin gura neban eta. Getxoko Antzerki Eskolan zan ikastaroa, seguru nengoen figurante tailerra zala. Ba, ez, neu nenbilen txarto. Googlen begiratu neban, figuinistea da jantziez arduratzen dan hori.\nAlkarrizketa egiten joan nintzan, dana dala, eta egia esan neutsien; ustez beste ikastaro baten izena emon nebalakoan nengoela. Eta hartu egin ninduen... Antza alkarrizketatzaileetako bat be kasualidadez hasi zan modearen munduan, eta zeozer ikusi eustan...\n2.- Ba, asmau eban, ezta?\nBai, hiru urteren ostean Nabari erropa etxea sortu dot. Ez neukan modearen ganeko idearik be ez, bapez. Bilaketa sasoi batean nengoan, bila nenbilen. Ikastaroa amaitu ostean idea batzuk izan nituan, lagun batek kamisetak egiten hastea proponidu eustan. Astebete egon nintzan idea horri bueltak emoten, baina kamisetak diseineteaz gan, apurtxu bat gehiago garatu neban idea: erropa marka bat egingo dot, pentsau neban. Momentu horretan bizi neban prozesuan, zeozeren bila nenbilen, zoriontsu egingo ninduan zeozeren bila. Eta zoriontsu izateko modu bat da norberak sentiduten dauen etikeagaz bat egitea. Beharrean hasi nintzan, diseinatzaile bila.\n3.- Eta Ion Fizegaz egin zenduan bat...\nBai, hareri proponiduteko gomendatu eustien. Idea oso ona begitandu jakon, eta aurrera egin genduan. Proiektua garatzen hasi nintzan, bazkide bila, marketing ikastaro bat egin neban. Batez be, talde bila hasi nintzan, inbersoreak, ikerketea egingo eban laborategia eta abar. Dirua behar eban proiektuak, nik neuk euro bakarra be ez neukan eta.\n4.- Bene-benetan zerotik hasi zinan, orduan.\nBai, euro bat be ez neukan, ezebez. Nire egoera ekonomikoa ez zan lar ona. Ikasketak itxi behar izan nituan lan egiteko, gauzak ez egozan ondo, egia esan. Hartzen nituan lanak aurrera egiteko besterik ezin ziran, biziteko, ez neukan aurrezteko aukerarik. Jakina, gauza barriak egiteko gogoa neukan, jakin-min handia, baina dirurik ez. Martxan hazteko taldea osotu beharra neukan, batek bik baino gitxiago pentsetan dabe. Eta dirua lortzeko be talde bat behar neban, nik ez neukan euro bat bera bez, baina beste batzuekaz batu ezkero...\n5.- Hiru urte emon dozuz Nabari eregiten, lan handia izan da?\nLan handia eta gogorra izan da. Getxoko ikastaroa zezeilean amaitu zan, eta aste biren ostean beharrean hasi nintzan. Diru kontuak gogorrak izan dira, diru barik ezin daiteke ezer egin. Laguntza gitxi dagoz, eta dagozanak behin dirua daukazunean emoten ditue. Gatxa da. Huts asko egin doguz, eta ahalegindu gara danak konpontzen. Baina garrantzitsuena da azkenean lortu dogula. Zailtasuna ez da eragozpena, ikasketearen barruan sartzen da. Zure helburuak lortzen dozuzanean saria handiagoa da ganera.\n6.- Nabari, nabarmendua, berezia esan gura dau, holangoak dira zuk egiten dozuzan kamisetak?\nEuskerazko berbea aukeratu neban, Nabari. Nik gaztelaniazko ereduan ikasi neban, eta euskera irakasgaia geunkan. Amorrua emon deust orain euskerarik ez jakiteak, edo oso gitxi jakiteak. Egiteko daukadan gauza bat da. Euskereagaz konpromisoa daukat. Izena horregaitik dauka euskeraz, eta etiketak be euskeraz eukiko ditu. Leku bakotxean etiketak bertako hizkuntzan ipinteko aukerea eskaintzen dogu, euskeraz, katalanez, eskozieraz...\nEta izena bera, Nabari, nabarmendua, ganarekoakandik nabarmentzen dan erropa muetea egin gura izan dogu; kalidadea, baloreetan eta barrikuntzan nabarmentzen dan erropea, hain zuzen be.\n7.- Erropa etikoa eta jasangarria dala dinozu, kontzeptu horreek ez dira normalean erropeagaz lotzen ba.\nErropea eta beste hainbat produktugaz. Erosten doguzen produktuek egindako bidea guztiz ezezaguna da guretzat, ez dakigu giza eskubideak bete diran, lehengaiak nondik datozan eta abar. Indian izan nintzan, algodoia zelan egiten dan ikusten, honitzaile bila. 300 lantegi ikusi nituan, eta lau besterik ez ziran salbau, eta eurak be hortxe-hortxe. Ganerakoetan danetarik ikusi neban: umeak beharrean, egoera sano txarretan dagozan langileak, sua amatetako bako lekuak... Ikaratuta geratu nintzan, eta horreetako askok multinazional ezagunetarako behar egiten dabe.\nJakina, enpresetako arduradunek lora eta guzti hartzen ninduen, niri koipea emon eta emon. Hornitzaile etikoak nahi nituan nik, eta handik benetan bildurtuta egin neban ospa.\n8.- Kontsumitzaile gehienok ez deutsagu garrantzirik emoten horri, prezioa besterik ez dogu begituten.\nJakingo begendu gauza asko zelan egiten diran, ze baldintzatan, ez geunkez erosiko. Seguruenik, etikeagaitik diru apur bat gehiago pagauko geunke; beharginak baldintza duinetan lan egiteagaitik, eta prozesu jasangarria erabilteagaitik, apur bat gehiago pagauko geunkela uste dot.\nErabilten dogun erropa gehienak prozesu kutsatzaileak darabilez. Kutsatzea da errazena, edo huskeria bat ordaintzea beharginei, hori be erraza da. Baina hori ezin da onartu. Ezjakintasuna zoragarria da jente askorentzat, hobe ezer ez jakin eta merke erosi.\n9.- Eta zelan izan daiteke adimenduna kamiseta bat?\nKamisetek txip bat daukie, eskuko telefonoagaz alkarreragilea dana. Kamisetearen erabilpenaren barri emoten deusku txipak, noiz erabili genduan azkenengoz, gagozan lekuaren araberako garbitzeko aholkuak, eta ze beste erropagaz jantzi geinken be. Esaterako, orain ipinten badogu kamisetea esango deusku jerse bat hartzeko, ze gerotxuago hotzitu egingo dau. Kolorearen arabera, ze beste erropagaz jantzi geinken dinosku; hori itsuentzako itzela da. Gitxitan daukaguz kontuan itsuak, eta akaso laguntzea behar dabe holango gauzetarako.\n10.- Esaten dozuzanak entzunda etorkizunaz berbetan zagozala begitantzen jat...\nBaina, etorkizuna hemen dago, etorkizuna gaur da. Eten barik gabilz barrikuntzak egiten, edozein persona edo enpresak daukaz idea barriak. Dana da posible. Imajinau zeinken dana egin daiteke, bai edo bai. Dan-dana da posible. Etorkizuna orain da.\n11.- Nabari-k ganera bioteknologia erabilten dau. Zelan?\nTxiparen patenteez aparte, b-endorfina molekulea daroan lehenengo erropea patentau dot. Zoriontasunaren molekulea esaten deutsie. Kamisetea janzten daben personei ondoizatea emotea da helburua. Kontua sa oso gatxa dala hori probetea. Botika-industriak berak be ezin dau multibitamnikoen eragina probau, atara kontuak. Ezin geinke esan ziurtasun osoz molekula horrek eraginik daukanik, nahiz eta makina bat proba egin doguzan. Esan geinken bakarra da molekulea erropetan egon badagoala.\n12.- Non eroski geinkez kamisetak? Laster online egongo dira salgai, ezta?\nApirilean Ion Fizek bere erropen aurkezpenea egingo dau, eta tartean egongo da Nabari. Eta bagiletik aurrera online salduko dogu, www.nabari.eus gunean. Ion Fizegaz sinatutako akordioari esker, 2018ra arte, Madrileko Mercedes-Benz Fashion Week hitzorduan egongo da Nabari, urtean birritan, bai udabarri-udeari bai udagoien-neguari jagokonetan. Eta beste Mercedes-Benz ekitaldi batzuetan be izateko aukerea dago, irailean Madrilen eta Kroazian, berbarako; eta, datorren urtean Madrilen eta Mexikon...\n13.- Ze kontsumitzaile muetarentzat dira kamiseta honeek?\nEtikea eta jasangarritasunaz arduratuta dagoan kontsumitzailearentzat dira, eta aldi berean, balio dabena ordaintzeko prest dagozanentzat. Barrikuntzea, lehengai organikoak eta beste ezaugarri guztiak ez dira merkeak. Itsuentzako prestatuak egoteak, hizkuntza eskubideak errespeteteak, erabilitako teknologiak... hori dana pagau behar da. Gure kamisetek, batez beste, 120 euro balioko ditue. Momentuz kamisetak besterik ez daukaguz, baina beste gauza batzuk be egiteko asmoa daukagu, prakak, jerseak... ikusiko dogu.\n14.- Orain dala hiru urte...\nEz neuke amesetan be pentsauko honetan ibiliko nintzenik. Gaur egun, ez dot epe luzerako planik egiten, egunean egunean gauzak ahal danik eta ondoen egiten ahalegintzen naz, eta emoitzea etorri daitela esfortsuagaz bat. Madrileko Mercedes-Benz Fashion Week horretan egotea bera... amesetan be ez! Idearen bat euki ezkero, eta gogoa, igual norberak bakarrik ezin leike egin, baina beste batzuekaz batu ezkero, bai. Itxaropena eta esfortzua batzea da kontua, eta taldeko lana, hori oinarri-oinarrizkoa da.\nDaukazun idea horretan sinistu behar da. Zintzoa izatea be oso garrantzitsua da, zintzoa norberagaz, taldeko kideakaz, erosleakaz, danakaz. Borondate ona badaukazu hobeto sentiduten da personea, eta holan gauzak askoz hobeto egin daitekez.


Balio ponentziak - Ogasuna\nBalio ponentzia udalerri baterako balorazio katastralaren irizpideei buruzko agiri administratiboa da. Agiri horretan, lurzoruaren eta eraikinen oinarrizko balioak jasotzen dira, bai eta udalerri bateko higiezinei aplikatzen zaizkien balioen koefiziente zuzentzaileak ere. Beraz, ponentziaren bidez, udalerriko ondasun higiezinei banakako balio katastrala esleitu ahal zaie.\nAldundiak prestatzen ditu agiri hauek balorazio taulekin, indarrean dagoen hiri antolamenduarekin, lurzoru hiritarraren mugekin, eta katastro balioak zehazteko beharrezkoak diren gainerako elementuekin. Zehazki, ponentzia agiri hauetaz osatuta dago:\nLurzoru hiritarraren mugapen planoa. Horren bidez, udalerriko lurzoruan izaera hiritarra duen zatia adierazten da, katastro araudiari jarraituz.\nZona katastralen planoa. Higiezinen merkatuaren funtzionamendu irizpideei jarraituz udalerria zona katastraletan banatzen da. Zona hauetan lurzoruaren eta eraikinen oinarrizko balioak berdinak dira. Zona katastral bakoitzari zenbaki bat esleitzen zaio.\nAzpizona katastralen planoa. Etxebizitza erabilera nagusia duten zona katastraletan, behe solairuko merkataritza erabilerak plano honetan adierazitako letra batzuen bidez sailkatzen dira.\nMemoria: azalpen zatia eta zona eta azpizona katastral bakoitzari esleitutako lurzoruaren eta eraikinen oinarrizko balioak jasotzen ditu (etxebizitza, industria eta merkataritza erabilerako balioak). Gainera, aplikatu daitezkeen koefiziente zuzentzaileak jasotzen dira. Kasu bakoitzean balio katastrala zehazteko erabiliko diren formulak ere adierazten dira.\nGipuzkoako Foru Aldundiak balio katastralak berrikusteko bi prozesu gauzatu ditu:\n2001ean lehendabizikoa egin zen, eta 2002ko urtarrilaren 1ean jarri zen indarrean.\n2016an bigarrena egin zen, eta 2017ko urtarrilaren 1ean jarri zen indarrean.\nHorretarako, Gipuzkoako Foru Aldundiak 2001ean eta 2016an onartu zituen Gipuzkoako udalerri guztietarako lurzoruaren eta eraikinen balio ponentziak. 2001ean eta 2016an egindako eguneratze saio bakoitzaren ondoren, baliteke udalerri baten ponentziak aldaketak izatea, arrazoi desberdinak direla eta. Hortaz, kontsulta egiteko, kontuan hartu behar da momentu bakoitzeko egoera jatorrizko ponentziak (2001 edo 2016) eta haren aldaketek eragindakoa dela. Era berean, gogoan izan behar da ponentzia batek (eta haren aldaketak) hura onartu ondorengo urteko urtarrilaren 1ean izaten duela eragina.\n2001eko balio ponentziaren aldaketak:\n2002ko aldaketa: 2002-09-17an Foru Gobernuko Kontseiluan onartuta (G.A.O. 2002-09-20)\n2003ko aldaketa: 2003-09-10ean Foru Gobernuko Kontseiluan onartuta (G.A.O. 2003-09-23)\n2004ko aldaketa: 2004-09-21ean Foru Gobernuko Kontseiluan onartuta (G.A.O. 2004-09-29)\n2005eko aldaketa: 2005-09-13an Foru Gobernuko Kontseiluan onartuta (G.A.O. 2005-09-19)\n2006ko aldaketa: 2006-09-5ean Foru Gobernuko Kontseiluan onartuta (G.A.O. 2006-09-25)\n2007ko aldaketa: 2007-09-4an Foru Gobernuko Kontseiluan onartuta (G.A.O. 2007-09-20)\n2008ko aldaketa: 2008-09-2an Foru Gobernuko Kontseiluan onartuta (G.A.O. 2008-09-26)\n2009ko aldaketa: 2009-09-1ean Foru Gobernuko Kontseiluan onartuta (G.A.O. 2009-09-16)\n2010eko aldaketa: 2010-09-7an Foru Gobernuko Kontseiluan onartuta (G.A.O. 2010-09-16)\n2011ko aldaketa: 2011-09-20an Foru Gobernuko Kontseiluan onartuta (G.A.O. 2011-09-27)\n2012ko aldaketa: 2012-08-28an Foru Gobernuko Kontseiluan onartuta (G.A.O. 2012-09-20)\n2013ko aldaketa: 2013-08-27an Foru Gobernuko Kontseiluan onartuta (G.A.O. 2013-09-20)\n2014ko aldaketa: 2014-09-23an Foru Gobernuko Kontseiluan onartuta (G.A.O. 2014-09-26)\n2015eko aldaketa: 2015-09-1ean Foru Gobernuko Kontseiluan onartuta (G.A.O. 2015-09-21)\n2016ko balio ponentziaren aldaketak:\n2017ko aldaketa: 2017-08-29an Foru Gobernuko Kontseiluan onartuta (G.A.O. 2017-09-22)\n2018ko aldaketa: 2018-09-04an Foru Gobernuko Kontseiluan onartuta (G.A.O. 2018-09-18)\n2019ko aldaketa: 2019-09-03an Foru Gobernuko Kontseiluan onartuta (G.A.O. 2019-09-09)\n2020ko aldaketa: 2020-09-08an Foru Gobernuko Kontseiluan onartuta (G.A.O. 2020-09-22)\n2021eko aldaketa: 2021-09-07an Foru Gobernuko Kontseiluan onartuta (G.A.O. 2021-09-21)


Aingerurik ez gure baserrietan | danbolin\nAingerurik ez gure baserrietan\nGaur, egun seinalatua izaki, baserriari buruz hitz egitea tokatzen zait. Funtzionario bat baserriaz hitz egiten.\nAdituek esaten dute baserriak ondo jakin izan zuela, historian zehar, garai bakoitzeko ekonomia moldeetara egokitzen: XVI. mendean soroetan artoa eta baba egiten hasi zirenean, Ameriketatik ekarrita, egundoko arrakasta izan zuen aldaketa hark eta gizaldi oparo askoak bizi izan zituen. Gero, berriz, XVII. mende bukaeran, karea erabiltzen hasi zirenean, soro-zelaiak ikaragarri aberastu ziren. XIX. mendean, baserria krisialdi sakon batean sartu zen eta, besteak beste, ganadu arraza berriak ekarrita (garai bateko behi ‘suizak’ eta abar) lortu zen, toki oneko baserrietan behintzat, iraupena ziurtatzea. XX. mendean, industrializazioak eman zion hemen benetako zartakoa gure baserriari, eta toki txarretan eta aldapatan zeudenak baso bihurtu zituzten eta hango baserritarrak kalera etortzen hasi ziren. Duela gutxi arte, luxu handirik gabe baina tamainan bizi izan dira gure baserritarrak baina orain dira kontuak, orain!\nGure gurasoen bizimodua hura zen, baserria. Besterik ez dute ezagutu beren bizitzan. Hala jardun zuten beren gurasoak, baita ere beren aitonak birraitonak eta guztiak ere; ahaztu gabe, jakina, amak, amonak, birramonak… askotan gizonezkoek baino lan gehiago egiten zutenak. Ez zuten ganadu asko edukiko baina lursail guztiak bai txukun! Errentan geneukan guk baserria. 80ko hamarkadan erosi zuten (guk bi euro aurreztu ezin eta haiek baserria erostea lortu, alajaina; larre motzean hasitakoak izan, ez gu bezala, ezeren faltarik gabe). Baserriaz aparte, mendi sail koskor batzuk baditugu, haiek orain dela berrehun urte inguru erosiak, terreno kaskarrak. Baserria oso lur onekoa da, eta garai batean dena soroak ziren: garia, artoa eta baba, arbia… Eta sagastiak. Mendietan, berriz, garoa eta ote-belarra eta hariztiak eta gaztainondoak. Baserri ederra, 20 hektareatik gora, dena txukun-txukun edukitzen zuten gure aurrekoek. Esaten da ”autosufizientea” zela orduko baserria, alegia, bere burua aski zuela bizirauteko. Eta hala izango zen: jateko artoa eta baba, baratzeko gauzak, sagardoa, okela… On-aurkiak, hala ere, besterentzako gorde behar: azokara eraman eta diru pixka bat ateratzeko, errenta ordaintzeko… Norberarentzako janariaz aparte, ganaduarentzat belarra, arbia, azpietarako nahiko garo eta orbela (mendi-sailetako garo eta orbel guztia bildu egiten zen). Huraxe zen orduko bizimodua, lana, lana eta lana. Igandeetan bakarrik bizipoz pixka bat (taberna, erromeria…).\nBizimodu hura, bizi ez dakit zenbateraino, baina ezagututakoak gara gure belaunaldia ere. Ni jaio baino gutxi lehenago, kontatzen du gure aitak, barrutiko zelaira joaten zela bere aitonarekin ote-belarra ebakitzera; hanka-hutsik egiten omen zuten segan. Kontatzen du gari lanak nola egiten ziren ere. Karobia egiten ere ikusitakoa omen da umetan. Ezkondu behar zuen egunean, ez dakit zenbat karga-belar etxera emanda joan omen zen amari baiezkoa ematera. Gizaldietan eta gizaldietan aitarengandik semeengana pasatzen joan zen bizimodu haren azkenak direla uste dut gure gurasoen belaunaldikoak.\n60ko hamarkadan, ordurako Zestoako baserri kaskarrak husturik zeuden garai haietan, bideak zeharo berritu ziren, makinaria sartzen hasi zen baserrietara… Aurrera egiteko afan handia zegoen baserri onetan. Ganadua –esne-behiak batez ere– ugaldu egin zen, aldapa eta lursail kaskarrak pinudi bihurtu ziren; baserriak, gordetzen jakinez gero, diru pixka bat ematen zuen… Zestoa bezalako herri txiki baten mendi puntatik begiratuta, eman behar artean ere urte askotarako bizitza zeukala baserriak. Baina goragotik begiratzerik izanez gero, eta Euskal Herria edo Europa begiratu, jada, bagenekien zer zetorren: orain ikusten ari garena; gurasoak gauza ez, eta ondorengook nahi ez. Gu izango ote gara azkenak? Denborak esango du. San Isidrori aingeruek laguntzen omen zioten. Hemen ez da inoren aztarnarik. Eta gure gurasoen mundu hura erortzen ikusten dut. Eta pena ematen dit. Eta ardura. Ardura handia.\nArgazkia: Zestoako toki ezezagun batean, 1920ko abuztuan.\nPrevious Article Ni ez naiz zerria eta zu?\nNext Article Ekainaren 10eko giza katearako lanak banatzeko bilera deitu du Zestoako Gure Esku Dagok\n· Azaroa 2018 (1)· Urria 2018 (4)· Iraila 2018 (3)· Abuztua 2018 (5)· Uztaila 2018 (5)· Ekaina 2018 (3)· Maiatza 2018 (5)· Apirila 2018 (4)· Martxoa 2018 (4)· Otsaila 2018 (5)· Urtarrila 2018 (4)· Abendua 2017 (5)


Tubacexeko langileek grebari eutsiko diote – Hala Bedi\n> Tubacexeko langileek grebari eutsiko diote\njulio 19, 2021 Erredakzioa EnPrensa 0\nTubacexeko Enpresa Batzordeak greba mugagabearekin aurrera egiteko erabakia jakinarazi du eta kaleratzeak baliogabetu zituen epaia efektiboki betetzeko exijitu dio enpresaren zuzendaritzari.\nGaur bildu da Tubacexeko Enpresa Batzordea eta greba mugagabearekin aurrera egiteko erabakia jakinarazi du. 159 egun egin dituzte jada greban, eta kaleratutako langileak berrartu eta efektiboki lanera sartu arte eutsiko diote.\nEra berean, enpresaren zuzendaritzari exijitu diote kaleratzeak baliogabetu zituen EAEko Justizia Auzitegi Nagusiaren epaia bete dezala. Komiteak adierazi du prest dagoela langileek eskatzen dutena onartzen duen negozioazio prozesu bati heltzeko.\n← Manipulación y criminalización en la construcción del relato oficial\nTubacexek onartu egin du kaleratutako langileak lanera itzultzea →


Hauxe da Loraldia - Uriola.eus\nuriola.eus 2019-01-18 10:13 Kultura-aisialdia Bilbo\n2019ko martxoaren 12an hasi eta hilabete luzez, apirilaren 7ra arte, iraungo du Loraldia Festibalaren 5. edizioak. Edizio honetan, euskal kultur unibertsoaren izen handiak izango dira protagonistak beste behin ere. 30 ekintza inguruk osatuko dute programa, Bilboko hamabi leku ezberdinetan garatuko direnak.\nFestibala sendotuta dago lau edizioen ondoren eta Loraldia Kultur Elkarteak bere 5. urteurrena ospatu nahi du. Izan ere, Euskal artistentzat erreferentziazko ekimena bilakatu da; publikoak urtez-urte babesa adierazten du; eta erakunde publikoen eta eragile pribatuen laguntza bilatzeari ekiten dio Elkarteak.\nEuskal kulturaren erreferentziazko izen eta eragile handi batzuk izango dute presentzia ekitaldietan: Joseba Sarrionandia, Artze, Verdes liburudenda…\nEta hauek gogora ekartzeko ikuskizun bereziak prestatu dituzte, beste izen handi batzuen parte hartzearekin, besteak beste: Eñaut Elorrieta, Ruper Ordorika, Bernardo Atxaga, Miren Agur Meabe, Mikel Urdangarin, Miren Narbaiza – MICE-, Ines Osinaga, Joseba Irazoki, Xabi Paya, Sustrai Colina, Juan Carlos Perez, Natxo de Felipe, Itxaro Borda, Miren Amuriza, Mursego, Iratxe Fresneda… Ehun artista baino gehiagok parte hartuko dute Festibalean.\nLoraldiaren aurkezpen bideoa José Antonio Sistiaga euskal abanguardiako artistak egin du. Gaur taldeko kidea izan zenak, De la luna a Euskadi filma egin zuen. Sormenezko proposamen berritzaileaizan zen hura, kamararik gabeko teknika erabili baitzuen, hau da, zeluloidean bertan pintatuta.\n1 Abian da Errigorako udazkeneko kanpaina\n2 Berandu baino lehen\n3 Bilboko Konpartsek ez dute San Tomas egunik ospatuko\n4 Xabat Moran santutxuarra absolbitu du Auzitegi Gorenak\n5 Bidaia bat edonora\n6 200 urte eta ezin aurreratu\nAmagoia Osinalde: "Hezkuntza ez formalak ematen dituen aukera guzti horiek aprobetxatu nahian gabiltza"\nVols parlar en Catalá? Katalan eskolak Bilbon 20-21 ikasturtean


Ertzaintza eta Iruña-Veleia - Sustatu.eus - Teknologia albisteak\n2016-02-13 : 10:59\nIruña-Veleiako grafitoek dagoeneko gauza gehiegi aldatu dituzte: euskeraren egonkortasun maila handiagoa frogatu dute, Mitxelenaren artikuluaren teoria deuseztatu dute, Euskal Herriko latin arrunta ezagutzera eman digute, euskalduntze berantiarren teoria hankaz gora jarri dute, kristautze prozesua aurreratu dute ia Erromakoaren aldi berera... Gauza gehiegi hemengo establishment unibertsitarioarentzat eta Vatikanoarentzat. Horregatik, grafitoen sekulako altxor hori lurperatzeko asmoz, hemengo kastak orain zortzi urte faltsukeriaren bertsio ofiziala asmatu zuen.\nBertsio ofizialean oinarrituta, Arabako Foru Aldundiak Eliseo Gil eta Lurmen kanporatu zituen eta haien lekuan kanporatzen lagundu ziotenak jarri zituen: EHUko Arkeologia Saila, Euskal Filologia Sailaren laguntzarekin. Sei urte pasatu dira eta erakutsi duten gauza bakarra aldare baten oinarria izan da.\nHorrez gain sektore oso bat hondeamakinaz hondatu zuten antzeko grafitorik ager ez zitezen… Eta orain, abenduan, Nuñez, Azkarate eta EHUko Arkeologia Sailaren beste batzuek beste ingurune oso aberatsa suntsitu dute: Errosetoien etxearen albo bat, hainbat grafito, horietako batzuk euskeraz, topatu zituzten lekuaren ondoan. Hormak eta bertako estratigrafia guztiak suntsitu dituzte beste hondeamakina batez. Hori guzti hori Ramiro Gonzalez Diputatu Nagusiaren onarpenarekin eta EHUko Iñaki Goirizelaiaren onespenarekin.\nLurmenek, ordea, 6 urteko epe berean 1.000 zeramika baino gehiago topatu zituen, horietan 400 grafito eta ehunka marrazki zeudelarik, lau ingurune garrantzitsu berreskuratu zituen, 290 zundaketa egin zuen… historia garaikidearen euskeraren altxor handiena topatu zuten.\nFaltsukeriaren bertsio ofiziala ez da berdina izan 8 urte hauetan eta adabakiak jartzen joan izan dira denboran zehar, ahalik eta sinesgarritasun gehien emateko. Baina, esaerak dioen moduan, gezurtia herrena baino errazago harrapatzen da:\nHasierako filtrazioak. Herritarrak faltsukeriaren alde kokatzeko, izenik gabeko filtrazioak egon ziren prentsan eta interneten. Horietan hizkuntzalaritzaren ikuspuntutik grafitoak faltsuak zirela aipatzen zuten. Hau da, honelako gai arkeologiko batean arkeologoei eta datazioak egiten dituzten arkeometrei hitza eman beharrean hizkuntzalariei eman eta onartzen zitzaien. Mundua alderantziz!\nDescartes eta osagai modernoa. Geroago, 2008ko azaroaren 19an, ostrakak faltsuak zirela ebatzi zuten gehien bat EHUko Letren Fakultateko irakaslez osatutako Adituen Batzordeak eta Arabako Foru Aldundiak, besteak beste Descartes agertzen zelako eta osagai moderno bat aurkitu omen zutelako.\nEliseo Gilek hurrengo egunean bi datu horiek gezurtatu zituen. Batetik Descartes ez zela agertzen, Miscart baizik eta bi hilabete geroago, argazkiak publiko egin zirenean, arrazoi zuela ikusi genuen.\nBestetik osagai moderno hori apurtutako zeramika zatiak itsasteko kolarena zela erantzun zion Juan Manuel Madariaga EHUko irakasleari. Ez zekien, antza, zeramika zatiak apurtuta agertzen direla indusketatan eta itsatsi egin behar izaten direla. Eliseok argitu zuenean, Madariagak bere txostenetik puntu hori kendu zuen Aldundian ofizialki sartu zuenean.\nHau da, ostrakak eskarmentu handiko arkeometriako laborategietara bidali beharrean, faltsukeria bultzatuko zuen unibertsitateko “lagun” bati eman zioten analitikaren bat egiteko enkargua.\nTxosten grafologikoa. Geroago, Descartes eta osagai modernoarena pikutara joan zitzaienez, bi egunkarietan filtratutako artikuluen bidez grafitoak faltsuak zirela frogatzen saiatu ziren, txosten grafologiko batek zioelako.\nRos M. Frankek horri erantzuteko egin zuen txostenean eta geroago agertutako beste artikuluetan ikusi zen erabat oinarri gabekoa zela akusazio hori. Gainera, jakina da grafologia paperean egindako idazkunetarako baliagarria izan litekeela baina ez euskarri gogorretan, zeramikak bezalakoetan. Orain Ertzaintzaren arabera, grafologiaren txostenak ez du ezertarako balio. Hau haiek inpartzialak direla erakusteko egin dute, epaileak txosten hori errefusatu egingo zuela bazekitelako. Baina ez dira inpartzialak, ez.\nSan Juan komentua. EHUko Arkeologia Sailak Lurmenek baino hobeto egiten duela lan irudikatzeko, orain dela 3 urte San Juan komentuaren aztarnak aurkitu zituztela baieztatu ziguten egunkari guztietan orrialde osoak betetzen zuten bertsio ofizialaren aldekoen albisteek. Gezurra zen, orain 300 urte jadanik kokapena ezaguna zelako. Tamalez, bertsio ofizialak ondo funtzionatu zuen, hurrengo egunean hori ez zela egia egunkari bakarrak jaso zuelako.\nInstituto del Patrimonio Cultural Españoleko Navarroren txostena. Orain bi urte bertsio ofiziala indartzeko adabaki berri batekin etorri zitzaizkigun: ostrakak faltsuak zirela erabat baieztatu ziguten osagai moderno gehiago aurkitu zituelako Ertzaintzak gomendatutako Madrileko laborategi bateko ikerle bakar batek: Navarro jaunak. Beti bezala, El Correoko filtrazio batez zabaldu zuten berria.\nGero, txostena ondo irakurrita, ikusi genuen osagai moderno horiek azaletan agertzen zirela, ez idazkien barrunbeetan. Beraz, Navarrok frogatua duena da ostrakak txarrantxa “modernoez” garbitzen direla! Hau aurkikuntza hau!\nGainera, Navarrok lehen Madariagak aurkitu ez zituen osagai batzuk topatu zituen grafitoetan. Hau da, grafitoak manipulazio gehiago jasaten ari omen dutela dirudiela. Hau onartezina da, grafitoak Epaitegian egon beharrean auzi honetako alderdi batek –akusatzailea den Aldundiak- dituelako eta ondorioz, zaintza katea hasieratik apurtuta dagoelako. Edward Harrisek honen berri izan zuenean zera esan zuen: bere herrialdean gai hau hurrengo egunean artxibatuta egongo zen, zaintza katea apurtzeagatik.\nErtzaintzaren txostena. Beste filtrazio baten bidez, oraingo abenduan, El Correok bertsio ofizialaren azken adabakia jakinarazi digu: Ertzaintzarentzat ostrakak faltsuak dira. Baina, txostena irakurrita, ez digute azaltzen zergatik, nola eta noiz egin ziren eta ez dute froga bat ere eman. Polizi ikerketa lana egin beharrean (froga zientifikoak…), eleberria dirudien txostena egin dute. Eta duten “froga” bakarra orain bi urte haiek gomendatutako Madrileko Instituto del Patrimonio Cultural Españolek egindako zeramiken gainazalen azterketa izan da, Madariagak egin zituen analitiken 2. bertsioa dirudiena.\nHain zuzen ere orain, faltsutzat emandako testu gehienak antzeko indusketetako testuen datu baseetan… agertzen direla ikusi dugunean.\nHain zuzen ere orain, Edward Harrisek, arkeologia modernoaren sortzaileak, frogarik gabe arkeologoak horrela inputatzea eta auditoriak eta datazioak egin gabe egotea, munduan beste kasurik ez duela ezagutzen esan digunean.\nHain zuzen ere orain, altxor bat dugula dakigunean Euskera-Veleiako 400 grafito horiei esker euskeraren errekorrak 8 mende aurreratu duelako Hegoaldean: Donemiliagako (San Millan de la Cogolla) XI. mendeko 6 hitzetatik Iruña-Veleiako III., IV. eta V. mendeetako euskerazko 70 hitzetara: senide, pertsona eta leku izenak, adjektiboak, aditzak, Gure Aitaren hastapena...\nBitartean, noski, Eliseo Gilek eskatu zituen laborategi ospetsuetan 100 grafitoen datatzeak eta kata kontrolatuak egiteak, 8 urte eta gero, egin gabe jarraitzen dute. Izan ere, datazioak egingo balituzte, ondotxo dakitenez, egiazkoak direla erabat frogatuko litzateke eta euskerari buruzko betiko apunteak aldatu beharko lituzkete eta indusketan duten negozioa galduko lukete: EHUk 6 urte hauetan 1.700.000 euro baino gehiago kobratu du eta harresian “zementuzko” bloke batzuk jarri eta aldare baten oina baino ez digute erakutsi!\nAski da! Itzul dadila zientzia Iruña-Veleiara eta dauden interes ekonomiko, akademiko eta vatikanistek ospa egin dezatela. Izan ere, hemen gezurrezkoa den gauza bakarra… haien bertsio ofiziala da.


Eusko Ikaskuntzak bere lana eskaini die Nafarroako udalei – FNMC Formación\nEusko Ikaskuntzak bere lana eskaini die Nafarroako udalei\nBy In Sailkatu gabeaPosted 2017 October 3, Tuesday\nEusko Ikaskuntzak 100 urte beteko ditu 2018an. Orain, lan ildoak eta metodoak zehazten ari da, eta, horren barnean, NUKFri helarazi zion Nafarroako udalekin lankidetzan aritzeko eskaintza, Pablo Azconak Federazioko presidenteak, Iñaki Ibarrak, zientzia eta kultura entitateko zuzendari nagusiak, eta Miren Epalzak, entitate horrek Nafarroan duen ordezkariak, eginiko bilera batean.\nEusko Ikaskuntza 1918an sortu zuten Arabako, Bizkaiko, Gipuzkoako eta Nafarroako diputazioek. Diziplina arteko zientzia elkartea da, Euskal Herriaren eremuan eta Euskal Herrirako lan egiten duena. Egun, arlo hauetan egiten du lan bereziki: errealitate soziokulturala, eredu sozioekonomikoa, egitura soziopolitikoa eta euskara. 2018an XVIII. biltzarra eginen du, mendeurrena dela eta.\nElkarteak bereziki garrantzitsua deritzo udalekin lan egiteari, herritarrengandik hurbilago daudelako, eta jardueren eta proiektuen proposamenak eskaintzen dizkie Euskal Herriko gizartearen erronkei buruz, bai eta historia eta ondarea interpretatzeko ikerketa proiektuak eta tokiko historiari buruzko beste batzuk ere.\nSormenaren boterea arazoak konpontzeko eta motibazioa elikatzeko\nLanbide aurreko oinarrizko harreman eta gaitasunak


Eskaintza didaktikoa | Itsasoa\nEuskal itsasoa eta arrantza jasangarria lantzeko programa didaktikoa\nHorrelaxe prestatu dugu gure eskaintza didaktikoa. Adin guztietako ikasleei zuzendua, eta itsasoa bizi iturri bezala lantzeko sortua. Arrantza izango da antzina eta geroa lotzeko zubia, eta garapen jasangarria gure bidaiaren ardatza. Euskal balea gure ikurra, bizirik dirauen balea.\nTailerren, ipuinen, antzerkien eta jolasen bidez gai ugari landuko ditugu: kostaldeko herrien egitura, arrantza tradizionala, itsasoko bizidunak, edo kostaldeko ekosistemak. Horrez gain, Urola ibaia itsasontziz zeharkatzen dugu, Gipuzkoako ibai garrantzitsuenetako bat gertutik eta modu ikusgarrian ezagutzeko.\nOso kutsatuta zeuden ibaien errekuperazioaren emaitzak ikusteko, arrantzan egingo dugu, ikasle bakoitzak propio prestatuko duen apareju batekin eta heriotzarik gabeko amuak erabiliz. Egonaldiaren amaieran, arrantzale zapia eta diploma banatuko da oroigarri gisa.\nGure egonaldiek egun bat, bi edo 3 egun iraun dezakete, eta Orion zein Zarautzen burutu daitezke. Haur Hezkuntza, Lehen Hezkuntza eta Derrigorrezko Bigarren Hezkuntzako ikasleentzat heziketa-programak prest ditugu, eta ekintzak solte antolatzeko aukera eskaintzen dugu Urola Kostako kostaldean, edo zure ikastetxean! Hona hemen bakoitzaren zehaztapena!!\n"Euskal Itsasoa" zure gelan!\nGure tailerrak zure ikastetxean antolatzeko aukera. Tailer bakoitzaren iraupena 2 ordukoa da eta gure hezitzaileek beharrezko material guztiak hornituko dituzte, tailerra zure ikasgelan modu erosoan eginez.\n943 83 36 41\nItsasoko bizidunak ezagutzeko helburuarekin, panelak, ipuin antzeztuak eta kostaldeko herri ezberdinetara bisita gidatuak egingo ditugu. Arrantzaleen lana gertutik ezagutu eta arrainak itsasotik mahaira egiten duen bidea ikasteko aukera izango dute ikasleek.\nKostako herrietan murgilduko gara, eta hainbat ekintza burutu ostean marinelaren diploma eta arrantzale zapia lortzeko moduan egongo gara. Hori bai, aurretik arrantza portuaren egitura ezagutu, arrantza ontzi mota ezberdinak ezberdindu, aparejua prestatu eta itsasontziz bidaian abiatuko gara!\nFlyscha, Zumaiako altxor geologikoa oinez zein itsasontziz ikusi, Zarauzko ondare historikoa ezagutzeko denboran zeharreko bidaia antolatu, edo babestutako eremua den Iñurritza Biotopoan bizi diren landareen berezitasunak ikertu… hiru osagai hauekin zuen neurriko egonaldia diseinatu dezakezue.\nIrakaslearen txostenean zure egonaldiaren inguruko informazio guztia aurkituko duzu.


Diana Krall timeline | Timetoast timelines\nBy Diego:) y Kareeeeeeeeeeen\nDiana Krall jaioberria\nDiana Krall jaio zen 1964ko azaroaren 16an, Canadan, Nanaimon.\nBeka bat irabazi zuen Vankouverreko Internazionaleko Jaialdian. Beka horren bidez, Londonera joan zen ikastera, Berklee College of Music izeneko ikastetxean. Hor egon zen hiru urte, eta gero bueltatu zen bere jaiotze herria.\nGau batean, Ray Brown baxu-jotzaileak Diana ikusi zuen areto txiki batean. Dianak Ray harrituta utzi zuen, eta aldagela batean esan zion ea bere kudeatzailea izatea nahi zuen. Dianari ondo irudi zitzaion.\nRay Brownek Dianari esan zion, arrakasta izateko, Los Angelesera joan behar zuela bizitzera. Dianari ondo iruditu zitzaion, eta beka batekin joan zen Los Angelesera bizitzera.\n3 urte pasatu zituen Los Angelesen eta 1993an joan zen New Yorkera bizitzera.\nLehenengo disko famatua\nDianak 1990ean egin zuen ``On l trust your hear´´izeneko diskoa Tommy LiPum zuzendariarekin.\nColumbia Britanicaren ordena\n2000an Dianak irabazi zuen Columbia Britanicaren ordena.\nDiana Krallen ezkontza\nKrall ezkondu zen Elvis Kostello izeneko pub-rock musikarekin. Ondoren izan zituzten 2 ume: Dexter Henry Lorcan eta Frank Harlan James.\nRay Brown joan zen\nRay Brown hil zen 2004an eta Diana bakarrik utzi zuen\nEz da gelditze\nDianak oraindik albumak ateratzen ditu eta esaten du hil arte musikarekin bizi izango duela\nOskorriren ibilbide musikala


Elikadura eta ohitura osasungarriei buruzko heziketa programa | El Diario Vasco\nGipuzkoaElikadura eta ohitura osasungarriei buruzko heziketa programa\nElikadura eta ohitura osasungarriei buruzko heziketa programa\nHaurrengan ohitura osasungarriak sustatu nahi ditu ekimenak. / REUTERS\nEroskik ekimena 2013an abiarazi zuenetik, Estatuko Lehen Hezkuntzako 2.821 ikastetxetako 409.010 ikaslek parte hartu dute\nEroski Fundazioak Elikadura eta Ohitura Osasungarriei buruzko VI. Heziketa Programa jarri du martxan, Elikadura Eskolaren bitartez. Helburua da ikasleak sentsibilizatzea elikadura orekatua eta bizimodu osasungarria izateaz. Espainiako Estatuko Lehen Hezkuntzako 1.691 ikastetxetako 189.900 ikasle inguruk hartu zuten parte aurreko ikasturteko heziketa programan. Ekimena 2013an abiarazi zenetik, Estatuko Lehen Hezkuntzako ikastetxeen %20k eman du izena, eta 2.821 ikastetxetako 409.010 ikaslek parte hartu dute.\nPrograma egiteko batzorde zientifiko bat osatu da arlo ezberdinetako profesionalekin: medikuntza eta pediatria, nutrizioa eta dietetika, psikopedagogia eta pedagogia. Lehen Hezkuntzako ikasleentzat pentsatuta dago, hamar saio didaktiko ditu ikasgelan lantzeko, eta tailer praktikoekin osatzen da.\nHorrela, ikasleek "erosketa osasungarria" egiten ikasten dute Eroskiren denda batean, eta aukera dute elikagaiak ekoizten dituen nekazari baten etxaldea ikusteko, bertatik bertara ezagutu dezaten janaria nondik datorren. Unicef, WWF, Bihotzaren Espainiako Fundazioa eta Basque Culinary Center kolaboratzaileak dira Eroskiren Elikadura Eskolan, eta heziketa programako edukien zati bat prestatu dute.\nAlejandro Martinez Berriochoa Eroski Fundazioaren zuzendariak azaldu duenez, aurreko ikasturtearekin alderatuta igo egin dira ikasle zein ikastetxe kopurua, %50 eta %30, hurrenez hurren. "Datu horiek erakusten dute programak balorazio baikorra izan duela. Gainera, azken lau urteetan zazpi bider handitu da partaide kopurua" gaineratu du.\nHalaber, Eroski Fundazioaren arduradunaren arabera, dendan egiten diren ohiko tailerrak "birpentsatu" egin dituzte, eta "lehen baino dibertigarriagoak eta didaktikoagoak" izango dira. Gainera, beste tailer formatu bat pentsatu dute dendetarako, "Ikasgelako chefa" izenekoa. Iaz, 1.160 tailer baino gehiago egin zituzten 209 dendatan, eta 27.600 ikaslek baino gehiagok parte hartu zuten.\nIkasturte honetan, berriz, parte hartzaile kopurua gainditzea espero dute, eta, Imagine Food errezeta osasungarrien marrazki lehiaketarekin batera, berritasunak izango dira ikasturte honetan. "Bigarren Hezkuntzako ikasleei Heziketa Programa emateko eskari kopuru handia izan dugula eta, zenbait azterketa pilotu gauzatuko ditugu, programako edukiak DBHra egokitzeko", iragarri du.\n2017-2018 ikasturteko programan interesatuta dauden ikastetxeek izena eman dezakete www.escueladealimentacion.es webgunean edo 946 072 841 telefonora deituta.\nNo encuentran al montañero de Arrasate, pese al gran despliegue ¿Cómo protejo a mi hijo de internet?


20 urte bidezko merkataritzarekin - Deia\nArratiako Caritasetik produktu mota hauen salmenta bultzatzen ari dira azoka batzuetan\nun reportaje de i. ugarte 09.02.2020 | 17:50\nAzoka desberdinetan saltzen dituzte produktuak. A.E.\nAzoka desberdinetan saltzen dituzte produktuak.\nHorrela, Arratiako Caritasek "bidezko merkataritzako erakundeekin lankidetzan sustatzen duen ekimen hau Arratia bailarako azoka desberdinetan aurkezten da, Bediatik Zeanurira, hilez hil", Joxe Mari Kortazarrek dioenez. Igandean, produktuak erosteaz gain, Garbeko azokan ekimen honen helburuak ezagutzeko aukera izango da. Gainera "mahai-inguruan emongo da ekoizpenerako alternatiba honen barri eta, besteak beste, azukrea, kafea eta txokolatea lako jaki gozoak jarriko dabez salgai", dio Kortazarrek.\nHonako ekimenekin eta "urtean zehar garatuko diren beste batzuekin, Caritasek bidezko merkataritzaren esangurea ezagutzera emon gura deutse Arratiako biztanleei". Horrela, ekoizle eta kontsumitzaileen arteko hartu-emon zuzenago baten alde borrokatzen duten gobernuz kanpoko erakundeek eta gizarte mugimenduek suspertzen duten ekoizpenerako bide alternatiboa gertutik ezagutzeko aukera egongo da. Adibidez, produktu hauek erosten direnean, jakin behar da "bere produkzioan esku hartu duten beharginei soldata zuzena ematen zaiela eta produktu hori era ahalik eta jasangarrienean egin dela ziurtatzen da", besteak beste.


Gasteizko rokodromoen ez irekitzearen arira - sindicato ESK sindikatua\n2018 abenduak 30\nUdalak agindu arren 2019ko urtarrilaren 1ean rokodromoen instalazioak irekiko ez direnaren berria jaso ondoren, ESK sindikatuak ondorengo balorazioa egin nahi du:\nLehenik, argi eta garbi utzi nahi dugu, rokodromoen lizitazioan hutsik geratu den hirugarren baldintza agiriaren aurrean gaudela. ldeia honetan eragin nahi dugu, izan ere, arazo berri edo uda honetan sortu den arazo baten aurrean gaudela dirudi eta egia, arazo hau, iaztik datorrela da. Gainera, interesgarria da datu hau gogoraraztea, izan ere, iaz baldintza agiria hutsik geratzeak ez zuen instalazioak irekitzeko inolako arazorik eragin baina, aurten, instalazioak, 2018ko irailetik itxita egotea ekarri du.\nUdalak behin eta berriz errua berea ez dela esatea errealitatearen irakurketa interesatu eta manipulatua egitea da. Udalak erabaki du hiru aldiz huts egin duen kudeaketa sistema eredua eta hirutan hutsik geratu da. Azken baldintza agirian, Udalak, aldaketak egin zituela esan zuen enpresen parte hartzea errazteko. Egia da baldintza agiri bakarra lizitatu duela eta eredu hori gainerako guztietan erabili duela eta ernaitza ezaguna da guztiontzat.\nEgoera larri baten aurrean gaude, instalazioak oraindik itxita daude eta Udalak ez du irtenbidea aurkitzeko gaitasunik. Zinegotziaren hitzak aztertzen baditugu ondorengoa esan behar da:\nLehenengo, aurkaratzeak erabaki arte itxaron behar dutela esaten dute. Berriz ere inforrnazioarekin jolasean. Baldintza agiria hutsik geratu da, beraz, aurkaratzeak, edozein eratan erabakitzen delarik ere, ez du irekitzea ahalbideratuko. Udalak irtenbide batean lan egin beharko luke eta ez hirugarren baldintza agiria legezko edo ez legezkoa den begiratzen. Sindikatu bezala, esan genuen rnultzoka zatitzea ez zela irtenbidea izango eta orain guk esandakoaren berrestea dugu, legezkoa edo ez legezkoa den argituko da baina, horrek, ez du irtenbide berri bat abiaraztea baldintzatu behar.\nEsaten duten bigarrena da urtebete behar dutela irtenbide batean pentsatzeko. Udalak denbora asko dararna pentsatzen. Euren hitzak sinesten baditugu, arazo honetan 2017tik ari dira pentsatzen. Euren hitzak sinesten baditugu, baldintza agiri hau ere denboraldia aurrera ateratzeko adabaki bat besterik ez da, izan ere, irtenbide egonkorragoetan ari ziren pentsatzen. Orain, hutsik geratu denean, non daude ideia horiek? Beste urtebete behar dute zehazteko?\nESKtik, hainbeste pentsatu denik zalantzan jartzen dugu. Izan ere, antolatzen ari diren irtenbideak beti izan dira berdinak, ahalik eta baldintza agiririk merkeena aurrera atera eta bertan enpresa askok parte hartzea eragin. ldeia horren arazoa konpondu ez duela da, beste urte bat behar dute baldintza agiri berria egiteko?\nESKtik argi eta garbi esaten dugu, urtea konpon daiteke Udalak kudeaketa zuzena bereganatzen badu. Gauzak pentsatzen ari diren bitartean instalazioak itxita jarraitzen dute eta plantillak lanik gabe jarraitzen du eta luxu hori ezin dute ez hiriak ezta kirolarekin benetan hitzernaten duen Udal batek onartu.\nHirugarrena: Udaletik plantillari eta subrogaz ioari buruz hitza egin da. Puntu honek bereziki arduratzen gaitu, Uda lak beti defendatu du plant illarena lan ba ldintzak errespetatzen dituela. Guretzat arduragabekeria politiko handia da z inegot ziak esatea zerbitzua urtebetez ernan gabe uzten bada plantillak subrogaz io eskubidea galtzen duela eta horrek irtenbidea aurkitzea erraztu dezakee la. Pla ntilla egoera honen biktirna da eta subrogazio eskubidea bateratuta izatea Udalak errespetatu beharreko zerbait da eta ezin du suntsitu behar den elernentua izan.\nUdaletik errealitatearen eraldatutako irudia saldu nahi digutela iruditzen zaigula esanez arnaitu nahi dugu, gaur egungo eredua iraungita dagoela eta beste eredu batera joan behar dugula sa ldu nahi digute eta , hor hitz egiten du zinegotziak kontzesioari buruz (berak bakarrik erabili duen hitza).\nESKrentzak kontzesioa pribatizazioa da eta Udala garatzen ari den estrategia batere errea listak ez diren planteamenduak egitea da, baldintza agiri hutsak lortzeko eta jendaurrean beti ukatzen duten baina, euren ekintzekin, bideratzen gaituzten pribatizazioa barneratzeko lurzorua prestatzeko. Zentzu horretan, hiritargoa konbentzitzeko ez dago zerbituz itx ita uztea eta plantilla subrogaziorik gabe uztea ba ino hoberik, horrela, pribatizazio-kontzesio hori guztiek nahi duten irtenbidea bezala saldu ahal izango da.\nESK-k ez du funtzionatzen zuten instalazio batzuekin jolastea onartzen, are gutxiago, orain arte goi mailako zerbitzua eskaintzen zuten pertsonen bizitzarekin jolastea.


Beatriz Gonzalez artista kolonbiarra “Leopoldina Rosa” erakusketan. — Museo Zumalakarregi Museoa\n“Leopoldina Rosa: gaur egungo istorio bat” aldi baterako erakusketa dago ikusgai Zumalakarregi Museoan. Gaitzat XIX. mendeko euskal emigrazioa du, baina, hasiera hasieratik, egungo immigrazio fenomenoari ispilu bat jartzea erabaki genuen.\nIspilu hau lortzeko Ikuspegi, Euskal immigrazioaren behatokia izan dugu lagun. Guk euskaldunen XIX. mendeko emigrazioaren ezaugarriak adierazi genizkien, beraiek egungo hainbat eredu proposatzen zizkiguten bitartean. Honela, besteak beste, CEAR Euskadik jasotako kolonbiar errefuxiatu baten testigantza entzun daiteke gure erakusketan. Gure eskerrik beroenak erakunde hauei. Irudirik gabeko lekukotza zenez, Beatriz Gonzalez artistaren lan baten irudia jartzea egokia iruditu zitzaigun.\nArtelanaren ikuspegi bat. Laura Jiménezen argazkia.\nArtelanak “Auras anónimas” izenburua du eta artista kolonbiarrak Bogotako hilerri bateko hilobiak berrerabiliz osatu zuen 2007 eta 2009 bitartean. Prentsatik ateratako irudien errepikapena du oinarri artelanak eta Kolonbiako gatazka armatuaren biktima anonimoei eskainia da.\nLaura Jiménezen argazkia.\nIrudia erabiltzeko baimena eskatze arren Gonzalezen ordezkariekin harremanetan jarri ginenean, artelana arriskuan zegoela jakin genuen, izan ere udalak hilobiak eraitsi eta hainbat kafetegi eta jolas leku ezartzeko asmoa zuen. Hona hemen artelanaren defentsan idatzitako testua:\nZorionez, jakin berri dugu udalaren proiektua atzera bota dutela eta Kolonbiako Ondarearen Batzordeak babes berezia eskaini diola Beatriz González artistaren lanari.\nBihoazkie hemendik gure eskerrik beroenak, artistari berari eta bere lanaren irudia gure erakusketan egotea erraztu duen Casas Riegner Bogotako arte galeriaren arduradunei.\n"Leopoldina Rosa" erakusketaren ikuspegia.


Kilometroak jaian parte hartzeko deia egin die Foru Aldundiak gipuzkoarrei - Bergara - Goiena.eus\nKilometroak jaian parte hartzeko deia egin die Foru Aldundiak gipuzkoarrei\nJosu Bilbao 2016-09-15 12:15\nUrriaren 2an Bergaran izango den Kilometroak festaren antolatzaileei harrera egin die Markel Olanok diputatu nagusiak.\nGipuzkoako Foru Aldundiak harrera egin dio gaur goizean KMK 2016ko antolatzaileek osatutako ordezkaritzari. Urriaren 2an izango da aurten ikastolen aldeko jaialdi handia, Bergaran, Demasa lelopean. Aitziber Lopez de Aretxaga Aranzadi ikastolako presidenteak, Ane Barruso zuzendariak, eta Igor Elortza, Arantxa Manterola, eta Nekane Artola antolatzaileek xehetasunen eta antolakuntza lanen berri eman diete Markel Olano diputatu nagusiari eta Mikel Irizar Hizkuntza Berdintasuneko zuzendariari, festarako gonbidapena luzatzeaz gain.\nOlanok, berriz, babes eta atxikimendu osoa adierazi dizkio euskararen eta ikastolen aldeko ekimenari, eta bat egin du jaialdiak duen helburu sozialarekin. Aurten, aniztasunari pisu berezia eman diote antolatzaileek. Azken urtean zehar eta jaian bertan, erronkatzat hartu dute ikastolako 712 ikasleengan eta haien familiengan dauden “adimen, adin, pentsaera, sentimendu, joera, jatorri, hizkuntza, gaitasun desberdin horiek guztiak batzea eta elkarrekin lanean jartzea kilometroen, euskararen eta ikastolen mesedetan”. Aurreko kilometroetarako jarritako helburuei ere jarraipena emango diete: jasangarritasuna eta parekidetasuna, esaterako.\nDiputatu Nagusiak dei egin die gipuzkoarrei KMK 2016 jaialdian zein jaialdiari lotuta antolatzen ari diren ekimenetan parte hartzeko, eta euskararen eta aniztasunaren alde “egunero” dihardutenen lana goraipatu du. “Egun handia eta polita izango da, eta gipuzkoar eta euskaldun guztiak animatu nahiko nituzke euren ekarpena egitera”, amaitu du.


Elytt partikulen azelerazio proiektu batean parte hartzen ari Alemanian - SPRI\nInstalazio zientifikoetarako osagaien diseinuan eta fabrikazioan espezializatuta dagoen enpresa honek Darmstadt hirian eraikitzen ari den partikula-azeleragailurako 21 iman ekoiztuko ditu\nIkertzaileak azelerazio partikulen proiektuan lan egiten. Iturria: GSI Helmholtzzentrum für chwerionenforschung\nInstalazio zientifikoetarako osagaien diseinuan eta fabrikazioan diharduen Elytt konpainia bizkaitarrak berrikitan lortu duen 12 milioi euroko esleipenari esker, 21 iman supereroale ekoiztuko ditu GSI Helmholtzzentrum für chwerionenforschung laborategi alemaniarra Darmstadt hirian sustatzen ari den proiekturako.\nSpri Taldearen azpiegiturak kudeatzeaz arduratzen den Sprilur sozietatearen jabetzapeko Bildosola Industriagunean finkatutako euskal korporazio honek partikulen ibilbidea okertzeaz arduratzen diren imanen ekoizpenaz parte hartuko du proiektuan. Gailuek zero azpiko 269 graduko tenperaturetan lan egiteko gaitasuna izan beharko dute.\nElytt partaide duen esperimentua Fair (Facility for Antiproton and Ion Research) ekimen europarrari atxikita dago. Hauxe da energia altuetako fisika ikertzeko munduan abian diren partikulen azelerazio-proiekturik sofistikatuenetakoa.


Topaketak – Hezkuntza digitalaren 4. topaketa\nESKOLA DIGITALAREN IV. TOPAKETAK Bilboko Occidental Bilbao Hotelean 2018ko otsailaren 21 eta 22an ospatuko ditugu.\nBestalde, ziur gaude topaketa hauen ondorioak ere oso lagungarriak izango zaizkizuela, baliabide digitalekin irakasteko-ikasteko egiten ari zareten berrikuntza-proiektuen garapen prozesuan. Horregatik, aurkezpenak eta beste zenbait material eskegiko zaizkizue topaketak amaitu ondoren.\nIV. Topaketa Digitalen Antolakuntza Batzordea


Andres Osa ‘Sakona’: “Herri kirolak mantentzea eta sustatzea bidezkoa da” - Uriola.eus\nEz du lehenaldiaz gehiegi hitz egiteko gogorik Andresek, ez bada hezkuntzan irakasle eta zuzendari gisa eta kazetaritzan batik bat bertsolaritza eta herri kirol berriemaile gisa egin duen lana “beti gustura” egin duela esateko. Orain, jubilatuta, ez dabil geldi. Herri kirolen berri emanez jarraitzen du Euskadi Irratirako, beti ere in situ, eta “atseginez”. Aditu handienetako bat da gaur egun Txurdinagan bizi den bergararra.\nIkaragarri gustatu zait, disfrutatu egin dut 25 urtetan ikastolen munduan. Gernikan hasi nintzen, 15 urte pasatu nituen bertan zuzendari. Dena ondo jarrita zegoenean Zornotzako ikastolatik deitu zidaten, publiko, ez publiko izan erabakitzeko unean zeudenean. Han bospasei urte eman nituen eta gero Abusuko ikastola hasi berri zegoela bertan eman nuen beste urte bat. ‘Honaino’ esan nuen eta jubilatu egin nintzen. Aurrerago, guk sortutako Durangoko Ibaizabal ikastolako zuzendaria ondoezik jarri zen eta beste hiru urte eman nituen Durangon zuzendari.\nZuzendari eta herri kiroletako berriemaile lanak aldi berean egiten al zenituen?


Haize- eta elur-ekaitza aldatu egingo da gaurtik aurrera | Consumer\nHaize- eta elur-ekaitza aldatu egingo da gaurtik aurrera\nAsturias, Kantabria, EAE, Nafarroa eta Gaztela eta Leon alertan daude\nBost autonomia-erkidegok erne jarraitzen dute, haizeak eta elurrak ekaitz handia eragiten dutelako, batez ere penintsularen iparraldeko erdialdean, eta gaurtik aurrera aldatu egingo da. Ostegunean bidaltzen hastea aurreikusten da.\nBabes Zibil eta Larrialdietako Zuzendaritza Nagusiak Asturiasko, Kantabriako, Euskal Herriko, Nafarroako eta Gaztela eta Leongo Gobernu Ordezkaritzei jakinarazi die, Meteorologia Institutu Nazionalak (INM) haize baxu eta indartsuetako elurra iragarri duela eta.\nÁngel Rivera INMko bozeramailearen arabera, Penintsulari eragiten dion mozkortasuna atmosferako maila altu eta baxuetan “aire hotza latitude artikoetatik hartuta” gertatzen da; egun okerrenak gaur asteartean eta asteazkenean izango dira, baina ostegunean denboralea bidaltzen hasiko da.\nFenomeno hori areagotu egingo da gaur egun, tenperatura asko jaitsiko baita Espainia osoan, eta haize-eskualde askotan “hotz-sentsazioa handituko baitu”, eta elur-prezipitazio ugari izango da Kantauri aldean eta iparraldeko mendietan.\nKomunitateen araberako iragarpena\nAsturiasen, 500 metrotik 1.000 metrora bitarte elurra dezake kotetan, 10 zentimetrotik 20ra bitarteko lodierarekin, eta Kantabrian ere espero da maila hori, 400 metrotik 1.000 metrora.\nEAEn, 300 eta 1.000 metro bitarteko kota egongo da, 10 zentimetro lodi, eta Nafarroan bost eta 20 zentimetro arteko lodiera espero da, eta bihar 50 zentimetro.\nGaztela eta Leonen, 30 zentimetro metatuko ditu elurrak Burgosen, Leonen eta Palentzian, eta 20 zentimetro Sorian. Huescako eta Lleidako Pirinioetan ere elurteak aurreikusten dira, 20 zentimetroko lodierakoak.\nAutonomia-erkidego horietako haize-boladak 100 kilometro orduko izango dira; Errioxa, Aragoi, Katalunia, Balear Uharteak (Mallorca), Madril eta Gaztela-Mantxa (Albacete), berriz, 90 kilometro orduko izatera irits daitezke.\nGuztira 14 mendate, tartean Urkiagakoa, Nafarroan, errepide-sare nagusikoa, itxita daude, eta 40 baino gehiagotan kateak erabili behar dira elurraren ondorioz.\nKateak nahitaezkoak dira Zaragozako Lanzas Agudas errepide-sare nagusiko portuetan; Pajares, Leongo eta Asturiasko isurialdeetan; Loiti, Nafarroan; Somport eta Cotefablo, Huescan, eta Los Tornos, Burgosen.\nEkaitza, gainera, zirkulazio-kolapsoa eragiten ari da zenbait hiritan. Iruñean, adibidez, zirkulazioa motela eta pilatua da, nahiz eta Nafarroako hiriburuko kale guztiak irekita dauden. Hiri-garraioa atzerapen orokorrekin dabil.\nPalentziako Quintana del Puente herrian, A-62 errepidean (Portugal-Burgos) zihoazen 300 kamioi baino gehiago daude ekaitzak atxikita. Gainera, Salcedillo herriko 30 biztanleak elurrek isolatuta daude.\nGipuzkoan, Nerrepidea itxita dago zirkulaziorako Getaria-Zarautz tartean, ekaitzak sortutako haize gogorragatik eta olatuengatik.\naldi baterako Asturias haize Kantabria nieve-eu


Artea eta jazza. Guggenheim Bilbao Gauak - Guggenheim Bilbao Museoa New York\nGuggenheim Bilbao Gauak jazz ekimenaren izarrak jardueraren bidez ospatuko du Guggenheim Bilbao Museoak Aste Nagusia\nGuggenheim Bilbao Gauak 13 urte daramatza Bilboko Aste Nagusiko jarduera gailenetako bat izaten, bai jazz zaleentzat bai musika horretan murgildu nahi direnentzat. BBK-k babesten du jarduera, eta aurten gaueko 11etatik goizaldeko ordu 2etara egingo da, Museoko Atrioan. Nazioartean izen handia duten jazz musikariez gozatzeaz gain, erakusketak ere ikusi ahal izango dituzte bertaratzen direnek.\nLehen kontzertua abuztuaren 20an (asteartea) izango da: Gorka Benítez, David Xirgú & Ben Monder Trio taldeak joko du. Taldea Gasteizko Jazzaldian jaio zen; batu egin ziren estatuko eta nazioarteko hiru handi: Ben Monder gitarra-jotzaile estatubatuarra, New Yorkeko klubetan omen handikoa; Gorka Benitez, saxofonista tenorea eta txirularia, Espainian eta AEBn luze jardun duena; eta David Xirgú, nazioartean ospen handiena duen Espainiako bateria-jotzailea.\nAbuztuaren 21ean (asteazkena) Orrin Evans Trio izango dugu gure artean. AEBko piano-jotzaile Orrin Evans du buru. Askotariko jardunetan ibiltzen da Evans: musikagilea, zuzendaria, irakaslea, ekoizlea eta moldatzailea ere bada. Flip the Script azken lana aurkeztuko du Museoko Atrioan eta laguntzaile izango ditu Luque Curtis (kontrabaxua) eta Byron Landham (bateria).\nAbuztuaren 22an (osteguna), Lorenz Kellhuber Trio taldeak joko du. Estetika, bat-batekotasuna eta sormena dituzte bereizgarri kide guztiek. 2011n sortu zen taldea, Lorenz Kellhuber pianista alemaniarraren gidaritzapean. Ordutik bi disko argitaratu dituzte, haien heldutasunaren eta kalitatearen erakusle direnak. Arne Huber izango da baxu-jotzailea eta Gabriel Hahn bateria.\nAbuztuaren 23an (ostirala) Jorge Pardok azkena emango dio Guggenheim Bilbao Gauak ekimenari. Saxo- eta txirula-jotzailea da, eta orain gutxi Frantziako Jazz Akademiak Europako Musikari Onenari Saria eman zion. Azken lana, Huellas izenekoa, aurkeztuko du Museoan. Askotariko musikariek esku hartu dute haren grabatzean, bai jazz bai flamenko girokoak. Museoan Josemi Carmonak (gitarra), Pablo Martínek (kontrabaxua) eta José Manuel Ruíz “Bandolero”k (bateria eta perkusioa) lagunduko diote.\n"Guggenheim Bilbao Gauak" (23:00–02:00). Egitaraua\nAbuztuak 20 (asteartea): Benítez / Xirgu / Monder Trio\nGorka Benítez (saxo eta txirula)\nBen Monder (gitarra)\nDavid Xirgú (bateria)\nAbuztuak 21 (asteazkena): Orrin Evans Trio\nOrrin Evans (pianoa)\nLuques Curtis (kontrabaxua)\nByron Landham (bateria)\nAbuztuak 22 (osteguna): Lorenz Kellhuber Trio\nLorenz Kellhuber (pianoa)\nArne Huber on (kontrabaxua)\nGabriel Hahn (bateria)\nAbuztuak 23 (ostirala): Jorge Pardo "Huellas"\nJorge Pardo (saxo eta txirula)\nPablo Martín (kontrabaxua)\nJosé Manuel Ruíz "Bandolero" (bateria eta perkusioa)\nSarrerak: 15 € publiko orokorra / 8 € Museoaren Lagunak, Kide Korporatiboak eta egun horretako bisitariak.\nAbuztuak 20–23, 23:15–2:00\nSarrerak: 8 € Museoaren Lagunak; 15 € publiko orokorra\nBeste jarduera batzuk | Museoaren Lagunak Orokorra Ikusleen parte-hartzea ezinbestekoa da Ernesto Netoren eta Yoko Onoren lanetako askotan. Hori dela eta, Museoko Orientatzaileek zenbait obra dinamizatuko dituzte, egunero, 11:00etatik 14:00etara, ekainaren 29ra arte. Orientatzaileak laguntzeko prest izango dira Atrioan (Zeruari begira) eta 203 aretoan (Truke-truke) eta 208 aretoan (Marrazteko gunea). Hirugarren solairuan ere aurkituko dituzue areto klasikoetan (Ur lana edo Xake-jokoa), Atrio… JarduerakArtea eta jazza. Guggenheim Bilbao Gauak Web korporatiboa


2019-01-30 - Goierriko Hitza : Goierriko Hitza\nRock and roll doinuekin, agur\nHell Beer Boys boskoteak agur esango die eskenatokiei 17 urtetako ibilbidearen ondoren. Larunbatean, azkeneko kontzertua egingo dute Dinamita taldeko lagunekin batera, Ordizian.\nBeasaingo Helduen Hezkuntza Eskolan 400 ikasle eta 11 irakasle dabiltza. Hezkuntza arautuaren eta ez arautuaren bidez, ikasten jarraitzeko aukera daukate helduek. Matrikula egiteko epea zabalik dago\nZerain, Gipuzkoako txapeldun\nZerainek irabazi du Gipuzkoako Taldekako Bola Txapelketa, Lasarten. Bi seikote osatu dituzte. Finaleko lau taldeetatik hiru ziren Goierrikoak. Gizonetan, Legazpi bigarren\nPablo santillan (Irri makila antzerki taldeko zuzendaria)\n«Bakardadeari aurre egiteko erremedio ona da antzerkia»\nIrri Makila antzerki taldea Zumarragako eta Urretxuko erretiratuek osatzen duten arren, gaur Legazpin arituko dira. ‘Ramon Batista, El Trapero’ obra antzeztuko dute.\nZaldibiak Hiri Antolamenduko Plan Orokor berria du, araudia onartuta\nGipuzkoako aldundiak behin betiko onespena eman dio. 105 etxebizitza ahalbidetu ditu, biztanleria horizontea 2.029 herritarretan kokatuta. Industrigune berririk ez da\nAralar eta Aizkorri zurituta\nElurra egin du gainetan, eta gaurko ostarteekin, zurituta agertu dira Aralar eta Aizkorri mendilerroak, irudi ederrak utzita.\nBeasaingo pilota txapelketa herrikoian izena eman daiteke\nSegurako plaza ingurua eraberritzen


Txostenak - Iruñerriko Zerbitzuak sozietate publikoaren langileriaren kontratazioa (2012-2017)\n2019/03 Iruñerriko Zerbitzuak sozietate publikoaren langileriaren kontratazioa (2012-2017) 2019/03/15\nIruñerriko Zerbitzuak sozietate publikoaren langileriaren kontratazioa (2012-2017)\nNafarroako Kontuen Ganberak Iruñerriko Zerbitzuak sozietate publikoaren langileriaren kontratazioa aztertu du. Enpresa publikoa Iruñerriko Mankomunitateak sortu zuen zerbitzuak emateko.\nTxostenaren eskaera Nafarroako Parlamentuak egin zuen, UPNk bultzaturik. 2015 eta 2017 arteko langileriaren kontratuak aztertzeko eskatu zuen, bereziki Estatuaren aurrekontu egonkortasunerako legearen mugak gainditzen omen zituztenak. Kontuen Ganberak garai luzeagoa hartu eta 2012-2018 arteko epeko kontratazioak aztertu ditu.\nTxostenaren sarrerak dioenez, Iruñerriko Zerbitzuak sozietateak ur-hornidura, hondakinen bilketa eta Iruñerriko Ibai Parkea kudeatzen ditu. 475 langile ditu, horietako 68 aldi baterako kontratatuak. Langileriaren gastua 22 milioi da.\n2012tik 2017ra enpresak 79 langileren aukeraketa prozesu egin zituen: 35 barne promozioak izan ziren, 22 kanpoko langileak hartzeko, 13 barne leku-aldaketa eta 9 aldi baterako kontratatuendako lan poltsarako. Espediente horietatik, 41 aztertu dira.\nIruñerriko Mankomunitatearena sozietate publikoa izanik, langileriaren aukeraketan hiru printzipio bermatu behar dira: berdintasuna, meritua eta ahalmena. Halaber, deialdiak ezagutarazi behar dira eta, beti ere, aukeraketa prozesuetan inpartzialtasunez eta profesionaltasunez jokatu behar dute.\nKontuen Ganberak dioenez, langileriaren kontratazioak hori dena bete egin du: berdintasun, meritu eta ahalmena kontuan hartu dira; deialdien publizitatea egin da; eta gardentasuna ere bermatu da.\nAldi baterako langileak behin betiko bihurtzeko garaian, Estatuaren aurrekontuek langileak hartzeko aginduriko mugak ere errespetatu egin dira. Nolanahi ere, bi salbuespen aipatzen dira: aldi baterako kontratazioetan ez dela justifikatzen derrigorrez egin beharrekoak direla. Eta, bestalde, deialdi batzuetan ez dela zehazten kontratua behin betiko bihurtzeko baldintza: Estatuaren aurrekontu legeak hori onartzea.


Euskal kausen topalekua Miarritzen | Iritzia | Berria\nEuskal kausen topalekua Miarritzen\nKapitalismoaren ikurretako bat da G7 munduko herrialde boteretsuenen bilkura. Bizpahiru urtean behin elkartu ohi dira zazpi handietako arduradun politikoak, eta aurrera begirako asmo ekonomikoak aztertzen dituzte elkarrekin; hots, munduaren norabidea zehazten dute, eta, beraz, ez da harritzekoa garrantzia bezainbeste aurkari izatea hitzorduek.\nFrantzia zazpi handi horietako bat izanik, Euskal Herriaren parte bat bada, nolabait, G7koen bilkuran ordezkatuta. Aurten, gainera, Miarritzen egingo dute topo abuztuan, eta, AEBetako presidente gisa, Donald Trumpek lehen aldiz zapalduko du euskal lurraldea. Harekin batera izango dira Erresuma Batuko, Italiako, Alemaniako, Kanadako, Frantziako eta Japoniako agintari gorenak. Kontrakoen protesta andana ere espero direnez, poliziak aspaldi ari dira Lapurdiko kostaldea hesitzen.\nJada hedabideen jomugan egonik, bi bilkura garrantzitsuren lekuko izan berri da hiria: ostiralean, 5.000 lagunek Seaskarentzako 30 irakasle lanpostu eskatu zizkioten Parisi; atzo, beste milaka batzuek presoen eskubideen aldarria egin zuten. Globalizazio kapitalistaren hiriburu izango da Miarritze, baina baita hainbat euskal kausaren topalekua ere, mapetan ageri ez den herri zaharra munduari erakusteko beste aukera bat.


VESTIDOS FENDU Drops black\nHasiera > AUKERA BEREZIAK>TXALEKOAK>FENDU SOINEKO-TXALEKOA\nTxanodun txalekoak izaera urbanoa eta ipuin ezaguneko amaiera dituen istorioa gogoratzen du.gainera soineko moduan erabili dezakezu eta horrela zure look-are beste uki berezi bat emanez.\n- Lepo txanoduna\n- Gurutze efektua\n- Alboko itxiera Kremaileraduna\n- Bildots-iledun barnealdea\n- Estanpatua eskuragarri\nBANUE_FW18 TXALEKO ESTANPATUA\nTxanodun txalekoak izaera urbanoa eta ipuin ezaguneko amaiera dituen istorioa gogoratzen du. - Lepo txanoduna - Gurutze efektua - Alboko itxiera Kremaileraduna - Barren malgua - Bildots-iledun barnealdea - Estanpatua eskuragarri\nMUD’, BARREN IRREGULARDUN TXALEKOA\nJanzki hau izango da zure layering lookerako gakoa. Konbina ezazu kamiseta estu batekin, aldi berean estiloa eta berotasuna lortzeko. - Lepo luzea - Mahukarik gabe - Barren asimetrikoa - Ehundura beroa - Molde nasaia - Disponible en negro y topo


Udaberri Galdua: Maiatzaren 9an Solluben borrokan\nIgandean Bermeo eta Mungia arteko borroka indartsu eta zartatsuak azaltzen dira Eguna egunkarian. Sollube gainditu eta menpean hartu behar zuten indar militarrak errepublikaren eta jaurlaritzaren aldeko mutilen eskuetatik. Eta ez zuten\nideia hobeagorik izan itsasoan zeuden untzien bateriak erabiltzea baino. Honela deskribatzen du titularrak: "Sollube'ko joaldi indartsu ta zaratatsuak\nEgun osuan eten barik jardun zan mendi orretan.- Gabeko amaiketan oraindik burruka bizietan iñarduen gure gudariak.- Egazkiñen ordez artilleria erabilli eben atzo paxistak, areik be lan ugari egin eben arren.- Gure mutilak arerioari zigorrik andiena leporatzen dautse.- Sollube mendia paxista askoren ondamendi izango da".\nSOLLUBEKO ESTRATEGIAREN ANALISIA\nSolluben indar oso ezberdinen arteko desoreka agirian gelditzen da. Armada oso abtek dituen baliapideak (artileria, hegazkinak, itsasontziak, infanteriaz gain) eskas armatuta dagoen gudari batzuen kontra doaz: anti-aereorik gabe, artileriarik gabe, itsasindarrik gabe... egunkarian aipatzen dutenez, bayonetarekin borrokatu behar zuten, oinezkoak hurbiltzen zirenean! Honela dio:\nGure gudarien indarraz arrituta gagoz. Euretzaz esan daikegun guztia motz da. Eurak goratu ta txalotuteko agertu daikeguna, txiki.\nGudateko joaldirik gogorrenak Sollube alde onetan egiten dirala esaten gendun arañegun.\nJoaldiok egun aretan bezin gartsu, indartsu, gordin eta zaratatsu jarraitzen eben atzo. Atzo gogorrago oraindik gure ustez.\nArerioak egazkiñak goiz-goizetik erabili zitun. Ez orraitik aurre-egunean beste. Atzoko joaldiak artilleriagaz egin zitun. Artilleria izan zan burrukalari gogorren.\nEgazkiñak ondo lagundu eutsen.\nLau joaldi egin ziran atzo.\nJoaldi garratzak, odoltsuak.\nPaxistak tarte bat artuaz, moltso bat saru(?) nai izan ebeb alde aretatik. Ezin orraitik.\nOrrelako gurari guztiak bertan bera laga-eragiteko an egozan gure gudariak.\nTankien aurrez-aurre eskuko bonbekaz eta bein baño sarriagotan bayonetiagaz bestien gorputzerako sartuaz.\nGure gudarien buru-eskintzea (eroismua) zenbaterañokua dan atzo ezagutu al izan gendun.\nGuztiak gizon bat legez, arerioaren ganera jaurtiten ziran, arerio orreri bideak sarratzeko asmotan.\nGurari ori lortu ebenik ezin ukatu.\nAtzeratu ala, baña arerioak gizonak galtzeagaitik ardurarik ez dau-eta, guztiak erositako gizonak diralako, barriro batu ta aurrera egiteko gogoak agertzen zitun.\nAurrerakada bakotxeko gizonak-gizon betiko jausten ziran. Ala ta be arerioa zelan edo alan batu, ta zoratuta lez, nora jo ezekiala, aurrera egiteko asmotan agerzen zan, agintariak orretaraxe beartuten ebelako.\nJoaldiak joaldi, zerbait lortu eban. Baña gure gudariak aintzaz bete ziran atzoko burrukaldi gogorretan.\nArgitaratua: Josi Sierra Orrantia Bizkaian 5/09/2010 05:57:00 p. m.\nEtiketak: 1937, bermeo, sollube